title: Mahlatikka

text: Mahlatikka pesii Alaskassa, Kanadassa ja Yhdysvaltain pohjoisosissa. Talvehtimisalueet sijaitsevat etelämpänä Yhdysvalloissa ja Väli-Amerikassa. Harhailijoita on tavattu Islannissa, Irlannissa ja Isossa-Britanniassa.


title: Amatöörirakastaja

text: Amatöörirakastaja on Kari Peitsamon Skootterin albumi vuodelta 1986.


title: The 10th Anniversary Album

text: The 10th Anniversary Album on Kari Peitsamon Skootterin albumi vuodelta 1987.


title: Lego Harry Potter: Years 5–7

text: Lego Harry Potter: Years 5–7 on Traveller’s Talesin kehittämä Lego-pelisarjan videopeli, joka julkaistiin vuonna 2011. Se on jatko-osa vuoden 2010 pelille "". Peli kattaa Harry Potter -kirjasarjan kolme viimeistä kirjaa. Pelin demo julkaistiin 1. joulukuuta 2011.


title: Lego Harry Potter: Years 5–7

text: "Lego Harry Potterin" pelaaminen vastaa pääpiirteiltään aikaisempien Lego -pelien pelaamista. Loitsut ovat tärkeässä osassa "Lego Harry Potterin" pelaamista, ja pelissä on useita loitsuja, joita voi oppia pelin edetessä. Koska pelissä on useita loitsuja, voi pelaaja valita valikosta mitä loitsua käyttää. Taikajuomat ovat myös tärkeässä osassa pelissä. Taikajuomat voivat auttaa tasojen läpäisemisessä, tai jos ne on valmistettu väärin, niistä voi tulla ikäviä sivuvaikutuksia, kuten pelaajan muuttuminen sammakoksi. Pelissä on useita hahmoja ja paikkoja, sillä se kattaa viimeiset kolme kirjaa kirjasarjasta ja viimeiset neljä elokuvaa. Pelissä on "issa" ensimmäistä kertaa nähty moninpelimekaniikka.


title: Lego Harry Potter: Years 5–7

text: Heti "Years 1-4" -pelin julkaisun jälkeen spekuloitiin, että sarjalle tulisi jatkoa pian. Warner Bros. ja Traveller’s Tales ajoittivat pelin julkaisun talveksi 2011. Pelin kansikuva julkaistiin syyskuussa 2011.


title: Lego Harry Potter: Years 5–7

text: IGN antoi pelille arvosanan 8/10. IGN kehui pelin hauskoja välianimaatioita, musiikkiraidan käyttöä, pelaamisen helppoutta kaikille pelaajille sekä sitä, että pelaamista on vielä tarinan pelattuakin.


title: Dragsfjärden

text: Dragsfjärden on Kemiönsaaren kuntaan kuuluva järvi Kemiönsaarella. Se sijaitsee etelässä olevan Taalintehtaan ja pohjoisessa olevan Dragsfjärdin kirkonkylän välissä, mutta myös järven itä- ja länsipuolilla on asutusta. Järvi oli aiemmin Dragsfjärdin kunnan tärkein raakavesilähde, kunnes vedenotto lopetettiin vedenlaadun huononnuttua. Dragsfjärden on humuspitoinen ja suhteellisen syvä, sillä sen suurin syvyys on 16 metriä ja keskisyvyys 8,2 metriä.


title: Dragsfjärden

text: Dragsfjärden-järvi on muodoltaan pitkulainen, ja sen erottaa etelässä olevasta merenlahdesta kapea kannas. Järvessä on kuusi saarta, joista "Långholmen" on suurin. Valuma-alueeseen kuuluu kallioisia kangasmetsiä ja viljeltyä peltomaata. Alueella on parisataa ympärivuotista asuntoa ja kuutisenkymmentä vapaa-ajan asuntoa, ja näiden lisäksi järven pohjoisosassa toimii kunnan uimaranta.


title: Dragsfjärden

text: Dragsfjärdeniin on aikojen saatossa kertynyt paljon ravinteita, joten sen ekologinen tila on tyydyttävä. Pohjassa olevat fosfori ja typpi ruokkivat kasvillisuutta, ja järvessä onkin ilmennyt sinilevää vuosittain. Järveen tuleva ulkoinen ravinnekuormitus on kasvanut viime vuosikymmeninä, koska ympäristön kesämökeistä ja pelloilta on johdettu sinne jätevesiä.


title: Dragsfjärden

text: Vuonna 1990 Dragsfjärdenistä tehtiin kasvillisuuskartoitus, jonka perusteella se luokiteltiin karuksi järveksi. Kasvillisuus vaihtelee huomattavasti järven eri osissa, ja pohjoisosassa lajeja esiintyy enemmän kuin eteläosassa. Myös kasvillisuuden tiheys on siellä suurempaa. Ravintopitoisille vesistöille tyypillisten kasvien joukossa ovat tähkä-ärviä ja osmankäämit, mutta toisaalta järvessä viihtyvät myös ravintoköyhien vesistöjen kasvit kuten nuottaruoho ja rantaleinikki.


title: Dragsfjärden

text: Järven viipymä on pitkä, noin seitsemän vuotta. Vesi on kirkasta, ja sen pH-arvo on vaihdellut vuonna 2010 tehdyissä mittauksissa välillä 6,7–7,0. Pintaveden happipitoisuus on pysynyt melko tasaisena ja hyvänä, mutta alusvedessä on melko voimakasta happikatoa.


title: Baguazhang

text: Bāguàzhǎng (八卦掌) on yksi kolmesta eniten harrastetusta kiinalaisesta taistelulajista Wudangin koulussa, kaksi muuta ovat Taijiquan ja Xingyiquan. Nimellä Bāguà zhǎng viitataan Baguaan.


title: Baguazhang

text: Lajin kehitti Dong Haichuan (董海), jonka on sanottu oppineen taolaisilta, ja buddhalaisilta mestareilta Kiinan vuorilla 1800 luvun alussa. Todisteet osoittavat, että on mahdollsita, että laji on yhdistelmä useita vanhoja taistelulajeja, ja taolaista ympyräkävelyä. Dong työskenteli keisarille, ja keisari vaikuttui hänen taidoistaan, ja otti tämän vartijakseen. Dong opetti vuosia Pekingissä, ja sai lopulta Keisarillisen kaartin tuen.


title: Syytettynä murhasta

text: Syytettynä murhasta (; myös "Liar") on Jonas ja Josh Paten ohjaama ja käsikirjoittama yhdysvaltalainen psykologinen jännityselokuva vuodelta 1997. Murhamysteerielokuvan pääosissa ovat Tim Roth, Chris Penn, Michael Rooker, Renée Zellweger, Rosanna Arquette ja Ellen Burstyn. Metro-Goldwyn-Mayer toimi elokuvan levittäjänä.


title: Syytettynä murhasta

text: "Syytettynä murhasta" kuvattiin Etelä-Carolinan Charlestonissa. Elokuva sai ensi-iltansa Italiassa, Venetsian elokuvajuhlilla 31. elokuuta vuonna 1997. Yhdysvalloissa elokuva julkaistiin 30. tammikuuta vuonna 1998.


title: Syytettynä murhasta

text: "Syytettynä murhasta" voitti Tukholman elokuvajuhlilla parhaan käsikirjoituksen (Jonas Pate ja Josh Pate) ja parhaan kuvauksen (Bill Butler) palkinnot vuonna 1997. Elokuva voitti myös Cognacin elokuvajuhlilla Special Jury Prizen (Jonas Pate ja Josh Pate) vuonna 1998.


title: Syytettynä murhasta

text: Elokuva on julkaistu DVD:lle vuosina 2002, 2004 ja 2008.


title: Syytettynä murhasta

text: James Walter Wayland (Tim Roth) on tekstiilitehtailijan perillinen, jota epäillään prostituoidun murhasta. Hän on tuntenut ilotytön hyvin ja suututtanut vanhempansa viemällä tytön näiden järjestämiin hienoihin juhliin. Valheenpaljastustesti puhuu miehen syyllisyyden puolesta, mutta testin tehneet poliisit eivät vaikuta aivan puolueettomilta.


title: Aleksandr Arosev

text: Aleksandr Jakovlevitš Arosev (, 25. toukokuuta 1890 Kazan – 10. helmikuuta 1938) oli neuvostoliittolainen puoluevirkailija, diplomaatti ja kirjailija.


title: Aleksandr Arosev

text: Aleksandr Arosev syntyi räätälin perheeseen. Vuoden 1905 vallankumoustapahtumat saivat hänet liittymään sosiaalivallankumouksellisiin. Vuonna 1907 hän liittyi bolševikkeihin ystävänsä Vjatšeslav Molotovin vaikutuksesta. Arosjev teki puoluetyötä Kazanissa, Pietarissa ja Moskovassa, joutui pidätetyksi ja karkotetuksi Totmaan. Vuonna 1909 Arosev pakeni ulkomaille, missä hän osallistui bolševikkien toimintaan ja opiskeli Liègen yliopiston filosofian ja kirjallisuuden tiedekunnassa.


title: Aleksandr Arosev

text: Helmikuun vallankumouksen Arosev valittiin Tverin neuvoston puheenjohtajaksi. Lokakuun vallankumouksen aikana hän toimi Moskovan vallankumouskomitean jäsenenä ja Moskovan sotilaspiirin joukkojen komentajana. Vuonna 1918 hän oli ilmavoimien komissaari ja vuonna 1920 Ukrainan korkeimman vallankumoustuomioistuimen puheenjohtaja. Vuodesta 1921 Arosev työskenteli Puolueen ja vallankumouksen historian instituutissa ja vuosina 1924–1933 diplomaattina Ranskassa, Liettuassa ja Tšekkoslovakiassa. Vuonna 1934 hänestä tuli Neuvostoliiton ja ulkomaiden kulttuurisuhteiden seuran VOKS:in puheenjohtaja. Arosev menehtyi Stalinin vainoissa. Hänet pidätettiin heinäkuussa 1937, tuomittiin kuolemaan vastavallankumouksellisesta toiminnasta syytettynä ja ammuttiin Kommunarkan teloituspaikalla.


title: Aleksandr Arosev

text: Kirjailijan ensimmäiset teokset ilmestyivät vuonna 1916. Hänen ensimmäiset yksinkertaiset kertomuksensa perustuvat henkilökohtaisiin kokemuksiin. Niitä seurasivat muun muassa pienoisromaanit "Nedavnije dni" (”Taannoisia päiviä”, 1924), "Nikita Šornev" (1924), "Ot žoltoi reki" (”Keltaiselta joelta”, 1927), kertomuskokoelmat "Belaja lestnitsa" (”Valkoinen portaikko”, 1923) ja "Na zemlje pod solntsem" (”Auringon alla”, 1928), näytelmä "Na perekrjostke" (”Risteyksessä”, 1924) sekä omaelämäkerrallinen romaani "Korni" (”Juuret”, 1933). Tyyliltään realistisissa teoksissaan Arosev keskittyy kuvaamaan hyvin tuntemaansa puoluetyöntekijöiden psykologiaa. Kirjailija rehabilitoitiin vuonna 1956, mutta hänen kirjojaan ei julkaistu Neuvostoliitossa uudelleen ennen Gorbatšovin perestroikaa.


title: Agnija Barto

text: Agnija Lvovna Barto (, 17. marraskuuta 1906 Moskova – 1. huhtikuuta 1981 Moskova) oli neuvostovenäläinen lastenkirjailija.


title: Agnija Barto

text: Agnija Barto syntyi eläinlääkärin perheeseen ja julkaisi ensimmäisen lastenkirjansa vuonna 1925. Hänen yksinkertaiset ja opettavaiset runonsa on suunnattu pikkulapsille. Vuonna 1949 hän sai Stalin-palkinnon ja vuonna 1972 Lenin-palkinnon. Kirjailijan teoksia on julkaistu 84 kielellä yhteensä yli 150 miljoonan kappaleen painoksena.


title: Anatoli Afanasjev

text: Anatoli Vladimirovitš Afanasjev (, 3. kesäkuuta 1942 Moskova – 8. lokakuuta 2003 Moskova) oli venäläinen kirjailija


title: Anatoli Afanasjev

text: Anatoli Afanasjev syntyi professorin perheeseen ja valmistui Moskovan yliopistosta vuonna 1971. Hänen ensimmäinen kertomuskokoelmansa "V gorode, v 70-h godah" (”Kaupungissa, 70-luvulla”) ilmestyi vuonna 1974. Romaanit "Terve, Afinogen!" ("Privet, Afinogen!", 1976), "Komandirovka" (”Työmatka”, 1978), "Bolno ne budet" (”Ei tee kipeää”, 1980), "I pomni obo mne" (”Muista minut”, 1982) sekä kertomuskokoelma "Melodija na dva golosa" (”Sävelmä kahdelle äänelle”, 1983) tekivät Afanasjevista yhden 1970–1980-lukujen kaupunkiproosan tunnetuimmista edustajista. 1990-luvulla hän alkoi kirjoittaa nyky-Venäjää kuvaavia suosittuja rikosromaaneja.


title: Anatoli Afanasjev

text: Afanasjev hyväksyttiin Neuvostoliiton kirjailijailiiton jäseneksi vuonna 1975. 1980-luvulla hän toimi Moskovan kirjailijajärjestön sihteerinä ja vuodesta 1994 Venäjän kirjailijaliiton hallituksen jäsenenä. Hän kuului myös "Literaturnaja Rossija" ja "Den" -lehtien toimituskuntiin.


title: Thomas Pacchalenius

text: Thomas (Tomas, Tuomas) Pacchalenius (12. huhtikuuta 1703 Vanaja – 26. tammikuuta 1784 Lohja) oli suomalainen pappi, jota epäiltiin valtiopetoksesta.


title: Thomas Pacchalenius

text: Pacchaleniuksen vanhemmat olivat kappalainen Axel Pacchalenius ja Helena Florinus. Hänet vihittiin papiksi 1734, Vanajan kappalainen hänestä tuli 1738 ja kirkkoherra 1740. Hän oli laajassa kirjeenvaihdossa Venäjällä asuviin tuttaviinsa ja sukulaisiinsa ja vuonna 1741 syttyneen Hattujen sodan aikana läheisissä tekemisissä venäläisten kanssa, mukaan lukien vallatun Hämeenlinnan komentaja. Vuonna 1748 Pacchalenius vangittiin epäiltynä valtiopetoksesta eli vehkeilystä Suomen irrottamiseksi Ruotsista ja liittämisestä Venäjän alaiseksi tasavallaksi. Hän oli vangittuna kaksi ja puoli vuotta, mutta Turun hovioikeus vapautti hänet perusteellisten tutkimusten jälkeen. Vuosien 1755-1756 valtiopäivät myönsi hänelle 3000 hopeataalaria hyvitystä vankeudesta. Hän sai myös rovastin arvon ja hänestä tuli Lohjan kuninkaallisen pitäjän kirkkoherra 1762.


title: Thomas Pacchalenius

text: Pacchaleniuksen puoliso vuodesta 1736 oli Regina Roos (k. 1787)


title: Jankkuri

text: Jankkuri eli jankkoaura on auran tapainen maataloustyökalu, jolla kuohkeutetaan jankkoa avonaisesta kyntövaosta käsin, eikä se siis käännä maata. Se kulkee kääntöauran perässä. Kun jankkoterä kiinnitetään traktoriauraan, se möyhentää ja syventää vaon pohjaa kynnön yhteydessä.


title: Rochesterin rautatieasema

text: Rochesterin rautatieasema on Rochesterissa New Yorkin osavaltiossa sijaitseva rautatieasema, jolla pysähtyvät Lake Shore Limitedin, Empire Servicen ja Maple Leafin vuorot.


title: Koira (täsmennyssivu)

text: Koira voi tarkoittaa seuraavia asioita:


title: Kultaakin kalliimpi

text: Kultaakin kalliimpi () on vuonna 1998 ensi-iltansa saanut Boaz Yakinin ohjaama ja käsikirjoittama draamaelokuva, jonka pääosissa ovat Renée Zellweger ja Julianna Margulies.


title: Kultaakin kalliimpi

text:
New Yorkin ortodoksijuutalaisten suljetussa ja ankaran uskonnollisessa yhteisössä ei naisen paikka ole työelämässä, eikä seksi ole nautintoa varten. Tämä on liian tiukka paikka itsetietoiselle Sonialle (Renée Zellweger), jonka jalokiviseppäisä naittaa hänet uskonoppineelle Mendelille (Glenn Fitzgerald). Turhautunut Sonia alkaa lopulta kapinoida kahlehtivaa yhteisöä vastaan muun muassa hankkimalla työpaikan. Seurauksena on yleinen hyljeksintä.
"Kultaakin kalliimpi" kuvattiin New Yorkissa, Brooklynin Bensonhurstissa työnimellä "A Price Below Rubies".


title: Kultaakin kalliimpi

text: "Kultaakin kalliimpi" sai ensi-iltansa kotimaassaan Yhdysvalloissa Sundancen elokuvajuhlilla 22. tammikuuta vuonna 1998; teatterilevitykseen elokuva pääsi 25. maaliskuuta 1998. Elokuva julkaistiin myös Kanadassa 8. toukokuuta 1998, Saksassa 19. marraskuuta 1998, Australiassa 3. joulukuuta 1998, Italiassa 27. elokuuta 1999, Ranskassa 12. tammikuuta 2000, Belgiassa 3. toukokuuta 2000, Malesiassa 7. kesäkuuta 2000 ja Japanissa 18. toukokuuta 2002.


title: Kultaakin kalliimpi

text: Elokuva itse sai sekalaisia arvosteluja, mutta Zellwegerin roolisuoritus sai kiitettävää kritiikkiä. Zellweger sai roolisuorituksestaan New York Film Critics Circle -palkintoehdokkuuden parhaasta naispääosasta vuonna 1998. Elokuvan ohjaaja-käsikirjoittaja Boaz Yakin oli ehdolla Grand Special Prizeen Deauvillen elokuvajuhlilla vuonna 1998.


title: Kultaakin kalliimpi

text: "Chicago Sun-Timesin" Roger Ebert antoi elokuvalle kolme tähteä. "Film Journal Internationalin" Maria Garcia antoi elokuvalle positiivista palautetta kutsuen sitä "kauniisti toteutettu, taidokkaasti tehty ja loistavasti näytelty elokuva".


title: Kultaakin kalliimpi

text: Elokuvalla on Rotten Tomatoes -sivustolla 54 prosentin "mätä"-arvosana, joka perustuu 28 arvosteluun.


title: Kultaakin kalliimpi

text: "Kultaakin kalliimpi" on julkaistu Isossa-Britanniassa DVD:lle vuonna 1999 ja Yhdysvalloissa vuosina 2000 ja 2012.


title: Matti Paavola

text: Matti Paavola (9. toukokuuta 1786 Eurajoki – 23. marraskuuta 1859 Nakkila) oli suomalainen uskonnollinen vaikuttaja rukoilevaisten herätysliikkeessä.


title: Matti Paavola

text: Paavolan vanhemmat olivat talollinen Eerik Ylikartano ja hänen vaimonsa Kaisa. Paavola asui vuodesta 1805 alkaen Nakkilan Tattaran kylän Paavolan talossa ja sai uskonnollisen herätyksen vuonna 1810. Hänestä tuli ahkera seurojen pitäjä ja sielunhoitaja, joka sai vaikutusvaltaa rukoilevaisten keskuudessa. Hänen tekemänsä kirjalliset muistiinpanot ovat osaltaan tärkeitä Länsi-Suomen rukoilevaisuuden historian tallettamisessa. Paavola harrasti myös lähestystyöasiaa ja sepitti arkkivirsiä. Virsi numero 311 "Jo joudu, mun sieluni, heräämähän", jonka A-sävelmän sävelsi Rudolf Lagi, on hänen kirjoittamansa.


title: Matti Paavola

text: Paavolan ensimmäinen puoliso vuodesta 1805 oli Anna Juhanantytär (k. 1818) ja toinen vuodesta 1818 Juliana Jaakontytär (k. 1847).


title: Gustaf Jansson

text: Gustaf Jansson on seuraavien henkilöiden nimi


title: Johan Schmedeman

text: Johan Schmedeman (2. joulukuuta 1652 Viipuri – 6. toukokuuta 1713 Tukholma) oli laki- ja virkamies sekä kirjallisten aineistojen keräilijä.


title: Johan Schmedeman

text: Schmedemanin vanhemmat olivat pormestari Hans Schmedeman ja Katarina Wallerianintytär. Sekä isä, joka oli tullut kauppiaaksi Viipuriin Tallinnasta 1615, että äiti toimivat liikealalla. Schemedeman opiskeli Turussa ja Uppsalassa ja tuli 1675 valtakunnan arkiston kanslistiksi, toimi Suuren Pohjan sodan aikana kenttäkanslian virkamiehenä ja pääsi Kaarle XI:n suosioon. 1684 hänestä tuli valtakunnankanslian aktuaari, 1686 hänet aateloitiin ja 1695 hänet nimitettiin kanslian Suomen asioiden esittelijäsihteeriksi. 1702 hänestä tuli postilaitoksen ylijohtaja, 1710 kanslianeuvos ja sisäasiain valtiosihteeri. Schmedeman harrasti historiaa ja asiakirjojen keräilyä. Jälkimmäisen tuloksena syntyi arvokas lähdeteos "Kongl. Stadgar, förordningar, bref och resolutioner ifrån åhr 1582 in til 1701 angående justitiae och executions ährender" (ns. Justitieverket, 1706). Lisäksi hän julkaisi postilaitosta koskevan asiakirjakokoelman, keräsi Kaarle XI:n sotahistoriaa koskevaa aineistoa sekä laati käsikirjoituksen "Drottning Ulrica Elenoras lefverne", joka julkaistiin 1766.


title: Johan Schmedeman

text: Schmedeman ja hänen puolisonsa vuodesta 1700 Elsa Lovisa von Braunjohan (k. 1721, maanmittauslaitoksen ylijohtajan Johan Transköldin leski), olivat Tukholman varhaispietismin keskeisiä henkilöitä. Schmedeman itse kirjoitti ja käänsi ruotsiksi joukon virsiä. Suomalaisen virsikirjan virren no. 303 "Jeesus aarteheni" (Johann Franck 1653, virsikirjaan 1685) viides säkeistö on Schmedemanin vuonna 1694 kirjoittama.


title: Easy Street

text: Easy Street tarkoittaa seuraavia asioita:


title: Toni Juhanne

text: Toni Juhanne (s. 1982) on suomalainen lastenkirjailija. Hänen esikoisteoksensa "Tervetuloa Nauruvaaraan" julkaistiin syksyllä 2012.


title: Goon

text: Goon tai The Goon tarkoittaa seuraavia asioita:


title: Kotojärven Haukkavuoren kalliomaalaus

text: Kotojärven Haukkavuoren kalliomaalaus sijaitsee Iitissä Kotojärven eteläpäässä Haukkavuoren komeassa pystykalliossa. Kotojärvi sijaitsee aivan Kymijoen lähellä niin, että maalaukselta on 2,3 kilometriä joelle. Maalaus on ajoitettu kivikaudelle.


title: Kotojärven Haukkavuoren kalliomaalaus

text: Maalaukset löysivät Sinimarja ja Lasse Ojonen sekä Ushio Maeda vuonna 1970 mökkinsä läheltä. Sinimarja Ojonen suoritti seuraavana vuonna maalauksen tarkastuksen, mutta vuonna 2003 kävi Johanna Seppä seuraavan kerran maalausta inventoimassa.


title: Kotojärven Haukkavuoren kalliomaalaus

text: Maalauksen edestä vedessä kaivetusta testikuopasta löytyi eläinten luita. Ne kuuluivat heinäkurpalle, telkälle ja hirvelle ja kahdelle luulle radiohiiliajoitus antoi saman ajan 1 555 eaa.. Vaikka tiedot lintujen käytöstä uhrieläiminä on Suomessa harvinaista, voidaan hirven ja kurpan luiden samanaikaisuutta pitää ihmisen aiheuttamana.


title: Kotojärven Haukkavuoren kalliomaalaus

text: Maalaus sijaitsee 3,5−5 metriä järven pinnan yläpuolella (eli 79 metriä merenpinnan yläpuolella ) pystykalliossa, joka aukeaa lounaaseen. Näkyviä maalauskohtia on kahdessa paikassa. Toisessa erottuu vielä osittain vasemmalle katsova hirvi, josta on maalattu vain ääriviivat, sekä ihminen ja toisesta näkyy vaakaviivojen pystysarja. Ihmisellä on sarvimaiset ulokkeet päässään, mutta muuten hahmo on jo tuhoutumassa kallion rapautumisen vuoksi. Ihminen seisoo aivan hirven takana. Hirven ja ihmisen ympäriltä erottuu haalistuneita kuvioita, joiden motiiveista ei saa enää selvää. Niiden joukossa on mahdollisesti vielä toinen hirvi. Viivakuvioita on laskettu olevan 9−10 kappaletta ja ne on vedetty metrin pituiselle matkalle (kuva s. 215 ).


title: Kotojärven Haukkavuoren kalliomaalaus

text: Maalauksen korkeus kertonee järven aikaisimmista vaiheista ainakin sen, että veden pinta on täytynyt olla nykyistä ylempänä. Maalaukset näkee edelleen veneestä käsin. Kuvioiden kuvakieli liittää ne tyypilliseen kampakeraamiseen traditioon.


title: Se mikä on totta

text: Se mikä on totta () on vuonna 1998 julkaistu Carl Franklinin ohjaama yhdysvaltalainen draamaelokuva, jonka pääosissa ovat Meryl Streep, Renée Zellweger ja William Hurt. "Se mikä on totta" perustuu tositapahtumiin ja Anna Quindlenin samannimiseen romaaniin.


title: Se mikä on totta

text: "Se mikä on totta" sai kuusi elokuvapalkintoehdokkuutta, joista yksi oli Oscar-ehdokkuus parhaasta naispääosasta (Meryl Streep).


title: Se mikä on totta

text:
"Se mikä on totta" kertoo naisesta (Renée Zellweger), joka jättää työnsä New Yorkissa ja palaa kotiinsa huolehtimaan syöpään sairastuneesta äidistään (Meryl Streep). Kotona Ellen pettyy itsekkääseen professori-isäänsä (William Hurt), joka patsastelee yhä keskeneräisen romaaninsa loisteessa. Ellen tutustuu uudelleen myös äitiinsä. Tapahtumia ihmetellään jälkikäteen poliisitutkimuksissa.
"Se mikä on totta" kuvattiin New Jerseyn Morristownissa, Basking Ridgessa, Clintonissa, Garfieldissa, Maplewoodissa, Princetonissa, West Caldwellissa ja West Orangessa 30 miljoonan dollarin budjetilla. Elokuvan tuottajina toimivat Jesse Beaton, Leslie Morgan, Harry J. Ufland ja William W. Wilson III.


title: Se mikä on totta

text: "Se mikä on totta" sai ensi-iltansa kotimaassaan Yhdysvalloissa 18. syyskuuta vuonna 1998. Elokuva myös oli osallisena Berliinin elokuvajuhlilla 13. helmikuuta vuonna 1999. Universal Pictures toimi elokuvan levittäjänä Yhdysvalloissa. Elokuva tuotti maailmanlaajuisesti 26 616 840 dollaria, joista 23 245 840 dollaria kotimaassa ja 3 371 000 dollaria ulkomailla.


title: Se mikä on totta

text: Elokuva sai ilmestyessään kriitikoilta kiitettävän vastaanoton. Elokuvalla on Rotten Tomatoes -sivustolla 89 prosentin "tuore"-arvosana, joka perustuu kuuteenkymmeneenyhteen arvosteluun. Metacritic-sivustolla elokuvalla on 63 pistettä sadasta. "Chicago Sun-Timesin" elokuvakriitikko Roger Ebert antoi elokuvalle kolme tähteä neljästä.


title: Se mikä on totta

text: Meryl Streep sai roolisuorituksestaan Oscar-ehdokkuuden parhaasta naispääosasta, mutta hävisi sen Gwyneth Paltrowille, joka voitti patsaan roolisuorituksestaan elokuvasta "Rakastunut Shakespeare".


title: Se mikä on totta

text: "Se mikä on totta" julkaistiin DVD:lle Yhdysvalloissa 16. maaliskuuta vuonna 1999. Isossa-Britanniassa elokuva julkaistiin DVD:lle joulukuussa 1999 ja Suomessa 26. tammikuuta 2000.


title: Juho Heikki Jasberg

text: Juho Heikki Jasberg (1. marraskuuta 1861 Kivijärvi, Vaasan lääni – 1928) oli merkittäviä amerikansuomalaisia vaikuttajahenkilöitä, uranuurtajia niin taloudellisilla kuin henkisilläkin aloilla. Hän muutti Amerikkaan 1880 ja asui vuodesta 1895 pääasiassa Hancockissa Michiganissa ja oli erään rautatieyhtiön maa-asioitsija. Hän oli Suomi-synodin ja Suomi Collegen perustajia ja collegen taloudenhoitaja.


title: Juho Heikki Jasberg

text: Kivijärven Leppälässä syntynyt Jasberg saapui siirtolaisena Michiganin Hancockiin vuonna 1880 ja asui sitten aluksi eri puolilla Yhdysvaltoja sekä Montrealissa Kanadassa ennen kuin asettui vuonna 1895 pysyvästi asumaan Hancockiin. Hän toimi liikemiehenä kiinteistö- ja kustannusalalla sekä oli myös laiva- ja rautatieyhtiöiden asiamiehenä ja Suomi Collegen taloudenhoitajana.


title: Juho Heikki Jasberg

text: Jasberg oli mukana Suomi-Synodin, S.K.R.V. Temperance Society-raittiusjärjestön, Lincoln Loyalty League-järjestön ja Finnish Republican League-järjestön toiminnassa. Vuonna 1923 Jasberg julkaisi myös kirjan amerikansuomalaisista.


title: Olav Jensen

text: Olav Weberg Jensen (13. syyskuuta 1895 Fredrikstad, Norja – 4. helmikuuta 1966 Kotka) oli norjalaissyntyinen teollisuusjohtaja. Hän sai vuorineuvoksen arvonimen 1949. Hän oli Ab Gustaf Örnin johtaja 1922–1926 ja Kotkassa toimivan Oy Gutzeitin laatikkotehtaan johtaja vuodesta 1926.


title: Olav Jensen

text: Jensen sai Suomen kansalaisuuden 1931. Laatikkotehdas siirtyi 1940 kokonaan Jensenin omistukseen, kun norjalaiset pitivät toimintaa Suomessa epävarmana.


title: Severin Johansson

text: Konrad Severin Johansson (10. maaliskuuta 1879 Taalintehdas – 14. maaliskuuta 1929 Turku) oli suomalainen matemaatikko. Hän oli Helsingin yliopiston dosentti 1906–1910, apulainen 1910–1918, vuodesta 1918 Åbo akademin professori ja vuodesta 1921 rehtori. Hän tutki automorfifunktioiden teoriaa sekä epäeuklidista geometriaa.


title: Erik Jorpes

text: Johan Erik Jorpes (synt. Johansson, 15. heinäkuuta 1894 Kökar – 10. heinäkuuta 1973 Tukholma) oli suomalaissyntyinen lääkäri ja tutkija, joka teki elämäntyönsä Ruotsissa. Vuodesta 1947 lähtien hän toimi Tukholmassa Karoliinisen instituutin lääkekemian professorina. Jorpes tunnetaan erityisesti 1930-luvun tutkimuksestaan, jossa hän eristi ensimmäisenä maksasta puhtaan hepariinin ja tutki sen kemiaa. Hän oli jo aikaisemmin kehittänyt insuliinia lääketieteelliseen käyttöön, ja myöhemmin 1940-luvulla Jorpes jatkoi tutkimuksiaan koagulaatiotekijöiden sekä ruoansulatuskanavan hormonien ja entsyymien parissa.


title: Erik Jorpes

text: Vuonna 1945 Jorpes kutsuttiin Ruotsin kuninkaallisen tiedeakatemian jäseneksi, ja samana vuonna hän oli ehdolla myös lääketieteen Nobel-palkinnon saajaksi. Ruotsin lääkäriseuran Berzelius-mitali Jorpesille myönnettiin 1961. "Aftonbladet"-lehdessä vuonna 1968 julkaistussa lehdessä Jorpes oli yksi niistä neljästä tieteilijästä, jotka olisivat ansainneet lääketieteen Nobelin. Erik Jorpes tunnettiin intohimoisena tutkijana, joka viihtyi parhaiten laboratoriossa. Hänet tuntenut Arvo Tuominen luonnehti Jorpesia hyvin vaatimattomaksi henkilöksi, joka pysytteli tieteellisistä saavutuksistaan huolimatta mieluiten sivussa julkisuudesta.


title: Erik Jorpes

text: Johan Erik Johansson syntyi vuonna 1894 Ahvenanmaan Kökarissa sijaitsevan Överbodan kylän Jorpesin talossa, josta hän myös Ruotsiin asetuttuaan otti myöhemmän sukunimensä. Viisilapsisen perheen esikoisenä syntyneen Erikin isä oli kalastaja Johan Emil Pettersson (1871–1967) ja äiti Anna Julina Öberg (1870–1918). Pojan oli tarkoitus isänsä tavoin ryhtyä kalastajaksi, mutta Kökarin aikuisväestön opettajaksi saapunut turkulainen Olga Ramstedt huomasi äitinsä mukana olleen kuusivuotiaan Erikin lahjakkuuden ja opetti hänet lukemaan, kirjoittamaan ja laskemaan. Kansankoulu päätyttyä Ramstedt sai hänen vanhempansa vakuuttuneeksi, että poika kannattaa lähettää Turkuun opiskelemaan. Vuonna 1907 Erik aloitti opiskelun Svenska klassiska lyceumissa. Hän asui Ramstedtin Raunistulassa sijainneen kotimökin vinttikamarissa vuoteen 1914 saakka. Varakkaan ruotsinkielisen porvariston suosimassa koulussa Jorpes joutui heti pilkan kohteeksi vaatetuksensa ja saaristolaismurteensa vuoksi. Hän oli kuitenkin luokkansa paras kaikissa aineissa, ja hänet siirrettiin suoraan viidenneltä luokalta seitsemännelle.


title: Erik Jorpes

text: 1910-luvun alussa sosialistinen aate tavoitti Turun ruotsinkieliset opiskelijat ja Jorpes liittyi sosialidemokraattiseen opiskelijajärjestöön. Samaan aikaan hän alkoi kirjoittaa kaupungissa ilmestyvään "Arbetet"-sanomalehteen kirjoituksia, jotka käsittelivät yhteiskunnallisia epäkohtia marxilaisesta näkökulmasta. Jorpes suoritti ylioppilastutkinnon vuonna 1914 ja aloitti sen jälkeen lääketieteen opinnot Helsingin yliopistossa, vaikka hänen vanhempansa toivoivat pojan lähtevän pappisuralle. Jorpes valmistui lääketieteen kandidaatiksi muutama päivä Suomen sisällissodan syttymisen jälkeen 30. tammikuuta 1918. Hän ei itse kannattanut aseellista vallankumousta, mutta katsoi olevansa velvoitettu hoitamaan haavoittuneita punakaartilaisia Turkuun perustetussa sotilassairaalassa.


title: Erik Jorpes

text: Sodan loppuvaiheessa haavoittuneet evakuoitiin Turusta huhtikuun alussa ensin junalla Viipuriin ja sen jälkeen Neuvosto-Venäjälle, jonne Jorpes seurasi potilaitaan. Myöhemmin hän toimi lääkärinä Buin pakolaisleirillä, joka sijaitsi noin 400 kilometriä Moskovan koillispuolella. Olosuhteet olivat alkeelliset ja kurjat, minkä vuoksi leirissä levisi syyhyepidemia, jonka Jorpes kuitenkin onnistui taltuttamaan. Elokuussa 1918 Neuvosto-Venäjälle paenneet punaiset perustivat Moskovassa Suomen Kommunistisen Puolueen, jonka perustavassa kokouksessa Jorpes oli läsnä Otto Wille Kuusisen kutsumana. Tämän jälkeen hänelle tarjottiin työpaikkaa Pietarista, mutta Suomessa vangittavaksi määrätty Jorpes halusi muuttaa Ruotsiin.


title: Erik Jorpes

text: Jorpes ylitti rajan salaa Karjalan kannaksella ja kulki jalan Viipuriin, mistä hän jatkoi junalla Turkuun. Viranomaisten etsintäkuuluttama Jorpes sai apua Kökarin kalastajilta, jotka salakuljettivat hänet kotisaarelleen ja sieltä edelleen Ahvenanmeren ylitse Vaxholmiin lokakuussa 1919. Poliisi saapui pidättämään häntä Kökariin ainoastaan vuorokausi tämän jälkeen. Jorpesin äiti oli kuollut espanjantautiin vuotta aikaisemmin.


title: Erik Jorpes

text: Tukholmaan saapuessaan Jorpes oli täysin rahaton, eikä hänellä ollut mukanaan kuin Helsingin yliopistosta saadut lääketieteen kandidaatin paperit. Jorpes onnistui kuitenkin hankkimaan asunnon, ja vuonna 1920 hän jatkoi lääketieteen opiskelujaan Tukholman Karoliinisessa instituutissa. Suomesta tulleita poliittisia pakolaisia avustettiin tuolloin Ruotsissa innokkaasti, mutta ilmeisesti Jorpes joutui opiskelupaikan saadakseen lupaamaan valtiovarainministerinä toimineelle sosialidemokraatti Hjalmar Brantingille luopuvansa poliittisesta toiminnasta. Karoliinisessa instituutissa Jorpes tutustui tutkijana toimineeseen Einar Hammarstenin, jonka suosituksesta laitoksen johtaja professori John Sjöqvist nimitti hänet vuonna 1923 ylimääräisen amanuenssin virkaan. Ruotsin kansalainen Jorpesista tuli maaliskuussa 1923. Myöhemmin samana vuonna hän luopui Suomen kansalaisuudestaan Väinö Tannerin avustuksella. Kesällä 1923 hän tapasi Lundissa tulevan puolisonsa Ida Elvira Ståhlin (s. 1896), jonka kanssa Jorpes avioitui lopulta vuonna 1930.


title: Erik Jorpes

text: Ensimmäisen haiman nukleiinihappoja koskevan tieteellisen tutkimuksensa Jorpes julkaisi yhdessä Hammarstenin kanssa jo vuonna 1922. Vuonna 1924 Jorpes sai valmiiksi lisensiaatintyönsä, jonka jälkeen hänen virkansa vakinaistettiin. Toukokuussa 1928 Jorpes väitteli tohtoriksi haiman nukleiinihapoista. Väitöskirjansa "Über Pentosennucleinsäuren im Tierorganismus unter besonderer Berücksichtigung der Pancreasnucleinsäuren" hän teki saksaksi. Vuotta myöhemmin Einar Hammarsten nimitettiin professori Sjöqvistin seuraajaksi ja Jorpes puolestaan sai hänen virkansa apulaisprofessorina. Sjöqvistin aloitteesta Jorpes alkoi valmistamaan diabetespotilaiden hoidossa vaadittavaa insuliinia. Hän teki myös yhteistyötä lääketeollisuuden kanssa insuliinivalmisteiden standardisoimiseksi. Saatuaan Rockefeller-säätiön stipendin Jorpes matkusti Pohjois-Amerikkaan, jossa hän tutki vuosina 1928–1929 haiman nukleiinihappoja Rockefeller-yliopistossa sekä Woods Holen meribiologian laboratoriossa. Toronton yliopistossa Jorpes tutustui insuliinin valmistukseen Nobel-palkittujen biokemistien Frederick Bantingin ja John Macleodin opastuksella. Ruotsiin palattuaan hän sovelsi saamiaan oppeja Vitrumin lääketehtaalla, jossa insuliinia myöhemmin ryhdyttiin valmistamaan.


title: Erik Jorpes

text: Nukleiinihappotutkimusten jälkeen Jorpes keskittyi 1930-luvun alusta lähtien maksassa syntyvään hepariiniin yhteistyössä sydänkirurgian pioneereihin lukeutuneen Clarence Crafoordin kanssa. Hänen maineensa levisi samaan aikaan kansainvälisesti ja Jorpesin tieteellisiä artikkeleita alkoi säännöllisesti ilmestyä englannin- ja saksankielisissä julkaisuissa. Vuonna 1936 Jorpes teki suuren läpimurtonsa, kun hän ensimmäisenä maailmassa onnistui tuottamaan puhdasta hepariinia. Crafoord testasi sitä leikkauksissaan ja julkaisi kliiniset tuloksensa 1937. Muun muassa verensiirroissa ja veritulpan hoidossa käytettävää hepariinia ryhtyi valmistamaan Vitrum AB, jolta saamiensa rojaltien ansiosta Jorpesista tuli nopeasti monimiljonääri. Hän lahjoitti suurimman osan tuloistaan lääketieteelliseen tutkimustyöhön ja antoi varoja myös kotisaarelleen Kökarille sekä useille sukulaisille ja yksityishenkilöille. Kaikkiaan Jorpesin arveltiin elämänsä aikana lahjoittaneen varoja yli 50 miljoonaa kruunua.


title: Erik Jorpes

text: Jorpesin maineen kasvaessa hän kiersi luennoimassa eri puolilla maailmaa. Jorpes sai myös lukuisia palkintoja, hänet nimitettiin kunniajäseneksi useaan tieteelliseen seuraan ja Jorpes sai myös kunniatohtorin arvonimiä lukuista yliopistoista. Suomessa hänet nimitettiin Åbo Akademin kunniatohtoriksi vuonna 1968. Vuonna 1945 hänet kutsuttiin Ruotsin kuninkaallisen tiedeakatemian jäseneksi ja samana vuonna Jorpes oli ehdokkaana myös Nobelin lääketieteen palkinnon saajaksi, mutta se myönnettiin penisilliinin keksineille brittitiedemiehille. Vuonna 1968 ruotsalainen sanomalehti "Aftonbladet" nosti esille neljä lääketieteen alalla kunnostautuutta tieteilijää, jotka lehden mukaan olisivat ansainneet Nobelin. Jorpesin lisäksi listalla olivat poliorokotteen kehittäjä Jonas Salk, e-pillerin keksijä Gregory Pincus ja kokoveren laskoa tutkinut Robin Fåhræus.


title: Erik Jorpes

text: 1940-luvun aikana Jorpes jatkoi tutkimuksiaan hepariinin käytöstä ja julkaisi tuloksensa vuonna 1946 ilmestyneessä teoksessaan. Hepariinia alettiin sen jälkeen käyttää yleisesti kirurgiassa ja gynekologiassa. Jorpesin tutkimukset koagulaatiomekanismien parissa puolestaan auttoivat kehittämään von Willebrandin tautia sairastavilta puuttuvan hyytymistekijä VIII:n kliiniseen käyttöön. Myöhemmin hän kehitti vielä ruoansulatuksessa tarvittavia sekretiini- ja kolekystokiniinihormoneja. Vuonna 1947 Jorpes nimitettiin Karoliinisen instituutin lääkekemian professoriksi.


title: Erik Jorpes

text: Tutkijantyönsä ohella Jorpes kirjoitti yleistieteellisiä artikkeleita Gävlessä ilmestyvään sosialidemokraattiseen "Arbetarbladet"-lehteen. Useita eri kieliä hallinneena hän käänsi ruotsiksi venäjänkieliä teoksia sekä kirjoitti useita elämäkertoja Nobel-palkituista tiedemiehistä. Jorpesin tunnetuin teos on Jöns Jacob Berzeliuksen elämäkerta. Erik Jorpes jäi eläkkeelle professorin virastaan vuonna 1963 ja kuoli leukemiaan kymmenen vuotta myöhemmin.


title: Abdelkader Oueslati

text: Abdelkader Oueslati (, s. 7. lokakuuta 1991 Ollioules, Ranska) on tunisialainen jalkapalloilija. Keskikentän keskellä ja laidalla pelaava Oueslati edustaa Espanjan pääsarjassa Atlético Madridia.


title: Abdelkader Oueslati

text: Oueslati aloitti jalkapalloilun Sporting Toulon Varin junioreissa vuonna 2006. Sittemmin vuonna 2009 hän siirtyi Atlético Madridin junioreihin vuonna 2009, josta hän nousi pelaamaan kakkosjoukkueeseen. Sittemmin Oueslati nousi Atlético Madridin edustusjoukkueeseen kaudella 2012–2013. Hän pelasi avausottelunsa 19. elokuuta 2012 Levantea vastaan Espanjan pääsarjassa. Sittemmin Oueslati on pelannut kaksi ottelua Eurooppa-liigassa.


title: Abdelkader Oueslati

text: Oueslati pelasi ensimmäisen maaottelunsa Tunisian paidassa Sveitsiä vastaan 14. marraskuuta 2012.


title: Kuren laivastoarsenaali

text: Kuren laivastoarsenaali oli yksi neljästä keisarillisen Japanin laivaston omistamista ja operoimista telakasta.


title: Kuren laivastoarsenaali

text: Vuonna 1889 Kureen, Hiroshimaan perustettiin Kuren laivastoalue vastaamaan Japanin kotisaarten puolustuksesta. Alueelle perustettiin samalla Kuren laivastotukikohta laivankorjauslaitoksineen. Ensimmäiset korjauslaitteet siirrettiin Kureen läheiseltä Onohaman telakalta Kōbesta. Alueen rakennustöitä valvoi ranskalainen insinööri Louis-Émile Bertin. Ensimmäinen näin syntyneeltä Kuren telakalta valmistunut alus oli risteilijä "Miyako", joka laskettiin vesille vuonna 1897. Kuren telakka uudelleennimettiin vuonna 1903 virallisesti Kuren laivastoarsenaaliksi.


title: Kuren laivastoarsenaali

text: Kuren laivastoarsenaali kehittyi yhdeksi Japanin suurimmista telakoista. Kuressa pystyttiin myös rakentamaan Japanin suurimmat alukset. Arsenaaliin kuului telakan ohella suuri terästehdas ja laitokset laivastotykkien ja niiden ammusten tuotantoa varten. Kuressa rakennettiin muun muassa japanilaiset taistelulaivat "Nagato" ja "Yamato".


title: Kuren laivastoarsenaali

text: Kuren laivastoarsenaalin laitokset olivat toisessa maailmansodassa toistuvasti Yhdysvaltain ilmavoimien ja Yhdysvaltain laivaston lentokoneiden pommitusten kohteena. Pommituksissa tuhoutui noin kaksi kolmasosaa arsenaalin rakennuksista ja laitteista.


title: Kuren laivastoarsenaali

text: Japanin antauduttua vuonna 1945 Kuren laivastoarsenaali muutettiin siviilikäyttöön. Nykyisin telakan omistaa Ishikawajima Harima, ja se on yksi harvoista Japanin yhä toimivista telakoista.


title: Harri Kivistö

text: Harri Kivistö (s. 14. tammikuuta 1981 Tampere) on tamperelainen opiskelija ja poliitikko. Hän on yksi Piraattipuolueen perustajajäsenistä ja toimi puolueen puheenjohtajana vuosina 2012–2014.


title: Harri Kivistö

text: Puoluetoiminnan ohella Kivistö opiskelee yliopistossa englantilaista filologiaa sekä harrastaa bänditoimintaa. Kivistö oli ehdolla europarlamenttivaaleissakeväällä 2014 sekä eduskuntavaaleissa keväällä 2015.


title: Temple Run

text: Temple Run on Imangi Studiosin kehittämä päättymätön toimintapeli. Peli julkaistiin vuonna 2011 iOS:lle ja Androidille. Pelissä pelaaja ohjaa tutkijaa, joka varastaa epäjumalankuvan temppelistä ja päätyy demonisten apinoiden jahtaamaksi.


title: Temple Run

text: "Temple Run" keskittyy ryhmän erilaisia tutkijoita pakoon ikivanhasta temppelistä, josta ne ovat varastaneet epäjumalankuvan. Pelissä kuuluu ohjata tukijaa ympäri vanhaa temppeliä niin pitkään, kunnes pelaaja epäonnistuu. Paon kohteena on ryhmä apinamaisia olentoja.


title: Temple Run

text: Päättymätön maailma koostuu erilaisista satunnaisista esteistä, joita pitää väistää hyppäämällä, liukumalla tai kääntymällä juuri oikeeseen aikaan. Laiteen kääntäminen liikuttaa hahmoa sivuttaissuunnassa, mahdollistaen erilaisten ”power uppien” ja kolikoiden keräämisen. Kolikot ovat yleensä kullan värisiä, mutta saattavat arvonsa mukaan olla myös punaisia (2X pisteitä) tai sinisiä (3X pisteitä). Mitä pidemmällä pelaaja on, sitä nopeampaa hahmo juoksee, ja sitä useammin tulee esteitä.


title: Temple Run

text: Pelissä käytettäviä hahmoja ovat:


title: Temple Run

text: Pelattavilla hahmoilla on samat ominaisuudet, ja ne eroavat vain ulkonäöltään.


title: Temple Run

text: Pelissä kerättävät kolikot voi käyttää pelinsisäisessä kaupassa. Pelaaja voi ostaa erilaisia päivityksiä pelissä esiintyviin bonuksiin, erilaisia lisäetuja ja taustakuvia. Bonukset täysin päivitettynä ovat:Tavoite () on selvitä mahdollisiman pitkään, sekä mahdollisimman monen pisteen kerääminen. Mitä pidempään pelaaja selviytyy, sitä paremmat pisteet hän saa. Pelaajan pisteillä voi avata tavoitteita. Pisteet voi määrittää täten: Matka selvitty ja 5 kertaa kolikoita akerätty ja 600 kertaa määrä kolikoita, jonka voi jakaa sadalla. Nämä kolme arvoa lasketaan sitten yhteen ja kerrotaan. Kerroin on 10 enemmän, kuin avattujen saavutusten määrä. Kaava on: formula_1 "s" on pisteiden määrä, "m" avattujen tavoitteiden määrä +10, "d" on matka, "c" kolikoiden määrä ja "t" kolikoiden kerroin 600 kertaa kokonaisluku jäljellä c/100sta.


title: Temple Run

text: Aviopari Keith Shepherd ja Natalia Luckyanova ja Kiril Tchangov loivat "Temple Runin". Aluksi peli maksoi 99 senttiä, mutta siitä tuli pian ilmainen sovellus, joka kerää tuottonsa pelin sisäisistä ostoista. Shepherd ja Luckyanova loivat pelattavuuden, Tchangov graafisen toteutuksen.


title: Temple Run

text: Aluksi peli oli saatavilla vain App Storessa, mutta pian se julkaistiin myös Google Playssa. Peli on tehnyt Imangi Studiosista Zyngaakin suositumman. Pelistä on tehty useita jäljitelmiä.


title: Temple Run

text: Koska peli julkaistiin iOS:lle luodulla pelimoottorilla, sillä oli vaikeuksi siirtyä Androidille käyttämällään Unity-pelimoottorilla, ja peli kaatuili usein, johtaen usein negatiiviseen palautteeseen.


title: Temple Run

text: Kesäkuussa 2012 ilmoitettiin, että Imangi Studios lyöttäytyi yhteen Disneyn kanssa mainostaakseen elokuvaa "Urhea". Peli julkaistiin kesäkuussa, ja alkuperäisestä "Temple Runista" poiketen sen hinta on 89 senttiä.


title: Temple Run

text: "Temple Run: Brave" sijoittuu Skotlannin metsiin ja erämaahan ja peli aloitetan hahmolla Meridalla. Kuten "Temple Runissa", myös "Bravessa" on tarkoitus selvitä niin pitkään kuin mahdollista, ja hahmoa jahtaa villieläin.


title: Temple Run

text: Pelin uusi ominaisuus on jousiammunta. Joissan kohti peliä on maalitauluja radan kummalakin puolella. Näitä pitää klikata. Mikäli osuu kaikkiin maalitauluihin alueella, saa kolikko bonuksn.


title: Temple Run

text: Päivityksessä "Temple Run: Brave" sai uuden powerupin, Will-o'-the-Wisps (virvatulen) näitä löytyy pelistä satunnaisesti. Tämän otettuaan pelaaja joutuu pelin synkempään versioon, jossa normaalin pelaamisen lisäksi pitää kerätä hehkuvia kohteita niin paljon kun kerkeää.


title: Temple Run

text: Kun peli julkaistiin App Storessa, se nousi heti myydyimpien listalla kärkeen.


title: Temple Run

text: Pelistä julkaistiin jatko-osa Temple Run 2 tammikuussa 2013. Jatko-osassa on sama idea, mutta siinä apinat on korvattu yhdellä suurella eläimellä. Kakkososassa on myös uusia "power-uppeja".


title: Vnukovon lentoasema

text: Vnukovon lentoasema (ven. Международный аэропорт Внуково) on kansainvälinen lentoasema, joka sijaitsee 28 kilometriä Moskovan keskustasta lounaaseen. Se on yksi Moskovan kolmesta suuresta lentoasemasta Domodedovon kansainvälisen lentoaseman ja Šeremetjevon kansainvälisen lentoaseman ohella.


title: Vnukovon lentoasema

text: Vuonna 2010 lentoasema palveli 9,46 miljoonaa matkustajaa. Kasvua edelliseen vuoteen oli 22,5 prosenttia. Vnukovo oli tuolloin Venäjän kolmanneksi suurin lentoasema. Vuoden 2013 matkustajatilastojen mukaan Vnukovon kautta kulki 11,18 miljoonaa lentomatkustajaa. Tässä vaiheessa Pietarin Pulkovon kansainvälisen lentoasema oli ottanut maan kolmanneksi suurimman lentoaseman paikan 12,85 miljoonalla matkustajallaan.


title: Vnukovon lentoasema

text: Vnukovon lentoasema avattiin sotilaslentokentäksi toisen maailmansodan aikana, mutta sodan jälkeen kentästä tuli siviililentoasema.


title: Vnukovon lentoasema

text: Vnukovo on vanhin Moskovan suurista lentoasemista. Sen rakentamisen hyväksyi Neuvostoliiton hallitus vuonna 1937, koska vanhemmat lentoasemat olivat ylikuormitettuja. Vnukovo avattiin 1. heinäkuuta 1941. Lentoasema toimi sodan ajan sotilastukikohtana; henkilöliikenne alkoi sodan jälkeen.


title: Vnukovon lentoasema

text: 15. syyskuuta 1956 Tupolev Tu-104 teki ensimmäisen matkustajalentonsa Vnukovosta Omskin kautta Irkutskiin. Myös Iljušin Il-18 ja Tupolev Tu-114 tekivät ensimmäiset matkustajalentonsa Vnukovosta. Vuonna 1980 Vnukovoa laajennettiin Moskovan olympialaisten vuoksi. Vuonna 1993 lentoasemasta tuli osakeyhtiö.


title: Vnukovon lentoasema

text: Massiivinen jälleenrakennus- ja kehitysohjelma käynnistyi vuonna 2003. Osana lentoaseman kehitysohjelmaa seuraavat uudistukset tehtiin vuosina 2003–2010:


title: Vnukovon lentoasema

text: 29. joulukuuta 2012 Red Wings Airlinesin Tupolev 204-100 -lentokone ajoi yli lentoaseman kiitotieltä 19. Viisi ihmistä menetti henkensä onnettomuudessa.


title: Vnukovon lentoasema

text: Vnukovon kiitotietä 06/24 alettiin remontoida huhtikuussa 2011. Rakennustyöt valmistuivat 2. joulukuuta 2013, jolloin kiitotie avautui jälleen käyttöön. Kiitotietä pidennettiin remontissa 500 metrillä ja sen kokonaispituudeksi tuli 3 500 metriä. Lisäksi siihen asennettiin III-kategorian ILS-laskeutumisjärjestelmä.


title: Essaïd Belkalem

text: Essaïd Belkalem (, s. 1. tammikuuta 1989 Mekla) on algerialainen jalkapalloilija. Puolustajana pelaava Belkalem edustaa lainalla Turkin Superliigassa pelaavaa Trabzonsporia.


title: Essaïd Belkalem

text: Belkalem aloitti ammattilaisuransa kaudella 2008–2009 kasvattajaseurassaan JS Kabyliessa. Hän saavutti ensimmäisen kerran menestystä kaudella 2010–2011 Kabylien voitettua Algerian cupin.


title: Essaïd Belkalem

text: Kesäkuussa 2013 Belkalemin oli alun perin tarkoitus siirtyä Udineseen viiden vuoden sopimuksella, mutta tekikin sitä vastoin sopimuksen espanjalaisen Grenadan kanssa. Belkalem lopulta siirtyi heti kauden alussa elokuussa 2013 lainalle Englantiin Watfordiin. Hän pelasi kauden aikana yhteensä kahdeksan ottelua.


title: Essaïd Belkalem

text: Kesäkuussa 2014 Belkalem jäi Watfordiin lainasopimuksensa päätyttyä ja allekirjoitti kolmen vuoden sopimuksen. Pian Belkalem kuitenkin siirtyi heinäkuussa Turkkiin Trabzonsporiin kauden mittaisella lainasopimuksella.


title: Essaïd Belkalem

text: Belkalem pelasi ensimmäisen maaottelunsa Algerian maajoukkueessa 9. syyskuuta 2012 karsintaottelussa Libyaa vastaan. Belkalem valittiin myöhemmin myös Algerian joukkueeseen vuoden 2013 Afrikan-mestaruuskisoihin. Algerian kisat kuitenkin päättyivät alkulohkoon.


title: Essaïd Belkalem

text: Hän teki maajoukkueuransa avausmaalin harjoitusottelussa Armeniaa vastaan 31. toukokuuta 2014.


title: Essaïd Belkalem

text: Belkalem valittiin vuoden 2014 MM-kisoihin. Hän pelasi avausottelunsa alkulohkon toisessa ottelussa Etelä-Koreaa vastaan tultuaan vaihdosta kentälle. Alkulohkon kolmannessa ottelussa Venäjää vastaan hän oli avauksessa. Belkalem oli myös avauksessa neljännesvälieräottelussa Saksaa vastaan, johon Algerian kisat päättyivät.


title: Venäjä talviolympialaisissa 2002

text: Venäjä osallistui Salt Lake Cityn talviolympialaisiin 2002 151 urheilijan voimin. Maa saavutti 13 mitalia, joista viisi oli kultaista, neljä hopeista ja neljä pronssista. Mitalitilastossa Venäjä sijoittui viidenneksi.


title: Ratchet & Clank: QForce

text: Ratchet & Clank: Q-Force (PAL-maiden ulkopuolella "Ratchet & Clank: Full Frontal Assault") on Insomniac Gamesin kehittämä ja Sonyn julkaisema "Ratchet & Clank" -pelisarjan peli. Kuten sarjan aiempi ladattava osa, "", se julkaistiin Euroopassa sekä tällä kertaa myös Yhdysvalloissa Blu-ray-levylle sekä PlayStation Storeen julkaistuna versiona. Se kehitettiin osaksi "Ratchet & Clank" -pelisarjan kymmenvuotisjuhlaa. Peli on julkaistu PlayStation 3:lle ja aiotaan julkaista PlayStation Vitalle, mutta sen julkaisua on lykätty muutamaan otteeseen niin, että tarkasta julkaisuajankohdasta ei ole tietoa.


title: Ratchet & Clank: QForce

text: Peli sai pääosin ristiriitaisen vastaanoton. Metacriticin tilastoimien 48 arvostelijan antaman arvosanan keskiarvoksi muodostui 63/100.


title: Ratchet & Clank: QForce

text: IGN antoi pelille arvosanaksi 6.4 kehuen sisukasta konseptia sekä viehättävää maailmaa, mutta kritisoi puolestaan valuutan hiontaa ja rajoitettua sisältöä. GameSpot antoi puolestaan arvosanaksi 7.0/10 kehuen aseiden hauskaa käyttämistä sekä runsasta taktista joustavuutta, mutta kritisoi lyhyttä yksinpelimoodia sekä moninpelitilan suppeutta. GamesRadar antoi pelille 3/5 tähteä kehuen runsasta kerättävien esineiden määrää sekä vapaiden tasojen tutkimisen hauskuutta, mutta kritisoi kampanjan lyhyyttä sekä alueiden liian pientä määrää moninpelissä.


title: Ratchet & Clank: QForce

text: Suomalaisilta arvostelijoilta peli sai myös pääosin ristiriitaisen vastaanoton. Gamereactor antoi pelille 6/10 pistettä kehuen pelin kauneutta, moninpeliä, huumoria sekä edullisuutta, mutta kritisoi puolestaan vähäistä sisältöä ja juonta, hankalaa yksinpelitilaa sekä ristiriitaisuutta. Pelaajan.net antoi pelille arvosanaksi 7/10 tähteä sanoen että ”Pelisarjan ystäville tätä voi melko turvallisin mielin suositella, muille lähinnä varauksella ”.


title: Nissan Leaf

text: Nissan Leaf on Nissanin vuodesta 2010 lähtien valmistama alemman keskiluokan viisiovinen sähköauto. Se kuluttaa 0,212 kilowattituntia kilometrillä.


title: Nissan Leaf

text: Leafia alettiin myydä Yhdysvalloissa ja Japanissa jouluna 2010 ja Irlannissa ja Yhdistyneessä kuningaskunnassa vuoden 2011 alussa. Vuoden 2016 alussa se oli Euroopan yhteisössä toiseksi myydyin akkukäyttöön pohjautuva sähköauto (BEV), ja vuonna 2015 sitä myytiin EU:ssa kolmanneksi eniten luokassaan (15 230 kpl, 8,1 % osuus BEV-autojen myynnistä EU:ssa). Norjassa myynti romahti 33 prosentilla 3 189 kappaleeseen vuonna 2015 edellisestä vuodesta. Autosta on saatavilla sekä 24 että 30 kilowattitunnin akulla varustetut mallit.


title: Prasiddha Shah

text: Prasiddha Jung Shah (s. 3. kesäkuuta 1989 Kathmandu) on nepalilainen uimari. Hän kilpaili vuoden 2008 kesäolympialaisissa Pekingissä ja jäi miesten 50 metrin vapaauinnissa 81. sijalle. Hän osallistui myös vuoden 2012 kesäolympialaisiin Lontoossa ja jäi siellä samassa vapaauintimatkassa 47. sijalle.


title: Condé Nast Publications

text: Condé Nast Publications on yhdysvaltalainen aikakauslehtien kustannusyhtiö, joka on osa Advance Publications -mediakonsernia. Yhtiön aikakauslehtiä ovat muun muassa "Architectural Digest", "Bon Appétit", "The New Yorker", "Vanity Fair" ja "Vogue". Aikakauslehtien lisäksi Condé Nast on painanut yritysjulkaisuja ja kehittänyt yli 50 kännykkä- ja tablettisovellusta.


title: Condé Nast Publications

text: New Yorkissa päämajaa pitävän Condé Nastin perusti vuonna 1909 Condé Montrose Nast, ja se on ollut vuodesta 1959 lähtien Newhouse-mediasuvun omistuksessa. Yhtiötä pidetään yleisesti niin sanottujen lifestyle-aikakauslehtien alkuperäisenä luojana. Condé Nastin aikakauslehtien aihealueita ovat esimerkiksi matkailu, ruoka, koti, kulttuuri ja muoti. Nykyään yhtiö on laajentanut toimintaansa yhä enemmän myös yritysmaailmaan.


title: Condé Nast Publications

text: Condé Nast siirsi vuonna 2015 päämajansa uuteen One World Trade Centeriin.


title: Kadoksissa

text: Kadoksissa tarkoittaa seuraavia asioita:


title: Tsepo Mathibelle

text: Tsepo Mathibelle (ent. Ramonene, s. 30. kesäkuuta 1991 Mapeleng) on lesotholainen kestävyysjuoksija.


title: Tsepo Mathibelle

text: Mathibelle kilpaili maratonilla Lontoon olympialaisissa 2012 ollen 85:s. Kyseessä oli vasta hänen toinen maratoninsa. Pekingin MM-kilpailuissa 2015 Mathibelle oli 14:s ajalla 2.17.17. Hän karkasi kärkiryhmältä 30 kilometrin kohdalla ja johti kilpailua seuraavat viisi kilometriä. Hän keskeytti maratonin olympialaisissa 2016 sekä MM-kilpailuissa 2013 ja 2017.


title: Pavel Rjazantsev

text: Pavel Aleksandrovitš Rjazantsev (s. 19. maaliskuuta 1981) on venäläinen jääpalloilija, pelipaikaltaan hyökkääjä. Hän edustaa Moskovan Dynamoa. Hän lukeutuu myös Venäjän maajoukkueen tärkeimpiin pelaajiin.


title: Pavel Rjazantsev

text: Rjazantsevin kasvattajaseura on Novosibirskin Sibselmaš, missä hän pelasi kahden kauden ajan vuosina 1998–2000. Sen jälkeen hän pelasi kauden SKA Zabaikaletsin joukkueessa ja viisi kautta Uralski Trubnikin joukkueessa. Kaudesta 2006 lähtien hän edusti kaikkiaan kuusi kautta Kuzbassia Venäjän superliigassa. Syksystä 2012 lähtien hän on pelannut Moskovan Dynamossa.


title: Pavel Rjazantsev

text: Venäjän maajoukkueessa Rjazantsev debytoi kaudella 2005–2006. Sitä ennen hän oli pelannut jo Venäjän B-maajoukkueessa. Hän on ollut voittamassa viittä maailmanmestaruutta vuosina 2007–2013.


title: Pavel Rjazantsev

text: Seurajoukkueissa


title: Pavel Rjazantsev

text: Maajoukkueessa


title: Pavel Rjazantsev

text: Henkilökohtaisesti.


title: Schlaich Bergermann & Partner

text: Schlaich Bergermann & Partner GmbH on saksalainen rakennusyhtiö, joka toimii maailmanlaajuisesti. Stuttgartissa, Saksassa sijaitsevan päämajan lisäksi yhtiöllä on sivutoimipisteet myös Berliinissä, New Yorkissa, São Paulossa ja Shanghaissa. Yhtiö on osallistunut moniin kansainvälisiin rakennusprojekteihin.


title: Schlaich Bergermann & Partner

text: Rakennusprojekteja, joihin yhtiö on ottanut osaa.


title: Melkki

text: Melkki () on saari Helsingin edustalla, joka sijaitsee Lauttasaaresta etelään ja Pihlajasaarista länteen. Melkki kuuluu Ulkosaarten kaupunginosan Länsisaarten osa-alueeseen. Saari on Puolustusvoimien käytössä, mutta Helsingin kaupunki on suunnitellut sinne jo noin viiden tuhannen asukkaan asuinaluetta mikäli saari joskus siirtyy siviilihallintoon. Melkki merkittiin asuinalueeksi kaupungin vuonna 2016 hyväksymään yleiskaavaan. mutta helmikuussa 2018 Helsingin hallinto-oikeus tältä osin kumosi kaavan lainvastaisena.


title: Sergei Potškunov

text: Sergei Jurjevitš Potškunov (, s. 25. heinäkuuta 1983) on kazakstanilainen jääpalloilija, pelipaikaltaan hyökkääjä. Hän edustaa SKA-Neftjanikia. Hän lukeutuu myös Kazakstanin jääpallomaajoukkueen tärkeimpiin pelaajiin.


title: Sergei Potškunov

text: Potškunovin kasvattajaseura on Majak, Krasnoturjinsk, missä hän pelasi viiden kauden ajan vuosina 1998–2005 ennen siirtymistään Zorkin riveihin kausiksi 2005–2006. Sen jälkeen hän pelasi kauden 2007–2008 Uralski Trubnikissa ja kaudet 2008–2011 Jenisein riveissä. Sen jälkeen kaudesta 2011 lähtien hän on pelannut SKA-Neftjanikissa.


title: Sergei Potškunov

text: Potškunov edusti kaudella 2001–2002 Venäjän alle 19-vuotiaiden maajoukkuetta. Kahden passin miehenä Potškunov edusti aikuisiällä Kazakstania kaudesta 2011–2012 lähtien. Hän on ollut voittamassa pronssia ensimmäisen kerran vuoden 2012 kotikisoissa Almatyssä. Näissä kisoissa hän oli maalipörssin kolmas.


title: Sergei Potškunov

text: Seurajoukkueissa


title: Sergei Potškunov

text: Maajoukkueessa


title: Mammootty

text: Muhammadkutty Ismail Panaparambil (s. 7. syyskuuta 1951), tunnetaan nimellä Mammootty, on intialainen elokuvanäyttelijä ja -tuottaja. Hänet tunnetaan parhaiten malajalaminkielisestä elokuvateollisuudesta, minkä lisäksi hän on näytellyt joissakin tamilin-, hindin-, telugun- ja kannadankielisissä elokuvissa. Yli 30-vuotisen uransa aikana hän on näytellyt yli 360 elokuvassa.


title: Mammootty

text: Mammootty on Amitabh Bachchanin ja Kamal Haasanin lisäksi ainoa, joka on voittanut kolme parhaan miespääosan National Film Awards -palkintoa. Lisäksi hän on voittanut seitsemän Kerala State Film Awards -palkintoa ja yksitoista Filmfare Awards South -palkintoa. Hänelle myönnettiin Padma Shri -palkinto ensimmäisenä malajalaminkielisenä näyttelijänä.


title: Mammootty

text: Mammootty on naimisissa Sulfathin kanssa ja heillä on kaksi lasta. Mammootty on muslimi.


title: Bergenin akvaario

text: Bergenin akvaario () on Norjan Bergenissä sijaitseva yleisöakvaario. Siellä on yli 60 erikokoista akvaariota, joissa on muun muassa Norjan rannikoilla eläviä kalalajeja. Bergenin akvaarion yhteydessä on myös trooppinen osasto, jossa on esimerkiksi krokotiileja ja apinoita. Paikan päällä näytetään 3D-elokuvia. Muihin tapahtumiin lukeutuvat merileijonan sekä pingviinin ruokinnat ja hyljeshow.


title: Barthélemy Bogandan kansallismuseo

text: Barthélemy Bogandan kansallismuseo () eli Boganda-museo () on Banguissa, Keski-Afrikan tasavallassa sijaitseva Barthélemy Bogandan muistolle perustettu museo. Se vihittiin käyttöön 1. joulukuuta 1966. Museossa esitellään perinnesoittimia, sotaesineitä, kyläarkkitehtuuria, metsästysvälineitä, savitöitä ja uskonnollisia esineitä.


title: Kasimir Baltzar

text: Kasimir Baltzar (s. 1982) on suomalainen näyttelijä ja kiinteistönvälittäjä. Hän on näytellyt Suomen Kansallisteatterissa vuosina 2006-2010, sekä lukuisissa muissa suomalaisissa teattereissa, kuten Lahden kaupunginteatterissa, Turun kaupunginteatterissa, Oulun kaupunginteatterissa, Tampereen Työväen Teatterissa, Kulttuuritehdas Korjaamon teatterissa Helsingissä, Pyynikin kesäteatterissa ja Teatteri Jurkassa. Baltzarin tärkeimpiä teatterirooleja ovat pääosa Pyynikin kesäteatterin tuotannossa "Häräntappoase", pääosa Teatteri Jurkan "Viha sydämessä" -näytelmässä, sekä Cassion rooli Suomen Kansallisteatterin versiossa William Shakespearen "Othellosta".


title: Kasimir Baltzar

text: Elokuvanäyttelijänä Baltzar teki ensiesiintymisensä vuonna 2011 Pamela Tolan ja Pihla Viitalan ohjaamassa lyhytelokuvassa "Elma ja Liisa". Elokuvasta kirjoitetussa kritiikissä Helsingin Sanomat kutsui Kasimiria Suomen Marlon Brandoksi. Baltzarin viimeisin elokuvarooli on Maxin rooli televisiosarjaan "Salatut elämät" pohjautuvassa "Nightmare – painajainen merellä" -elokuvassa.


title: Kasimir Baltzar

text: Baltzar opiskelee elokuvaohjausta Aalto-yliopiston taiteiden ja suunnittelun korkeakoulun elokuvataiteen laitoksella. Hän on toiminut vuodesta 2014 kiinteistönvälittäjänä.


title: Kasimir Baltzar

text: Kasimir Baltzarin isä on romanikirjailija Veijo Baltzar, äiti valtaväestöön kuuluva hammaslääkäri. Kasimirin ollessa 12-vuotias hänen vanhempansa erosivat, jolloin Veijo Balzar sai huoltajuuden.


title: Kasimir Baltzar

text: Baltzarilla ja Manuela Boscolla on vuonna 2014 syntynyt lapsi. He erosivat ennen lapsen syntymää, mutta palasivat myöhemmin yhteen.


title: Notre Damen katedraali (Bangui)

text: Notre Damen katedraali () on Banguissa, Keski-Afrikan tasavallassa sijaitseva punatiilinen kirkkorakennus, joka vihittiin käyttöön vuonna 1937. Se on Banguin katolisen arkkihiippakunnan pääkirkko. Kirkko on kaupungin keskustassa. Ennen sitä väliaikaisia kappeleita oli rakennettu jo 1920-luvulla.


title: Pyhän Joosefin katedraali (Dar es Salaam)

text: Pyhän Joosefin katedraali on Dar es Salaamissa, Tansaniassa sijaitseva katolinen kirkkorakennus. Kuten luterilaisen Azania Front -kirkon, myös Pyhän Joosefin katedraalin rakensivat 1800–1900-lukujen vaihteessa saksalaiset lähetyssaarnaajat. Sen piirteitä ovat silmiinpistävät lasimaalausikkunat pääalttarin takana sekä monet säilyneet alkuperäiset saksalaiset kaiverrukset ja taideteokset.


text: Pyhän Joosefin katedraali on Dar es Salaamin roomalaiskatolisen arkkihiippakunnan pääkirkko.


title: Oktjabrskojen piiri

text: Oktjabrskojen piiri () on kunnallispiiri Hanti-Mansian autonomisen piirikunnan länsiosassa Venäjällä, Objoen molemmin puolin. Piiri on Venäjän paikallishallinnon ylemmän tason alue. Piirin pinta-ala on 25 300 neliökilometriä.


title: Oktjabrskojen piiri

text: Oktjabrskojen piirissä asui Venäjän vuoden 2010 väestönlaskennan mukaan 32 224 henkeä. Piirin hallinnollinen keskus on Oktjabrskoje (3 640 asukasta vuonna 2010). Oktjabrskojen piirin sisälle sijoittuu paikallishallinnollisesti erillinen Njaganin kaupunkipiiri (54 890 as.).


title: Oktjabrskojen piiri

text: Paikallishallinnon yksityiskohtaisemmalla eli alemmalla eli kuntatasolla Oktjabrskojen piiri jakautuu neljään kaupunkikuntaan ja seitsemään maalaiskuntaan.


title: Oktjabrskojen piiri

text: Oktjabrskojen piirin kaupunkikunnat (gorodskoje poselenije) ovat (alla ktt= kaupunkityyppinen taajama):


title: Oktjabrskojen piiri

text: Oktjabrskojen piirin maalaiskunnat (selskoje poselenije) ovat:


title: Pasi Paavisto

text: Pasi Paavisto (s. 1967 Harjavalta) on suomalainen voimamies ja entinen voimanostaja. Harjavallan Hakaa edustanut Paavisto on voittanut useita nuorten SM-mitaleja voimanostossa sekä aikuisten SM-hopeaa vuonna 1990 yli 125 kg:n sarjassa. Voimannostouransa jälkeen hän on osallistunut muun muassa Suomen vahvin mies -kilpailuihin sekä useisiin muihin voimamieskilpailuihin Suomessa ja ulkomailla.


title: Pasi Paavisto

text: Vuosina 1993–1994 Paavisto oli mukana Gladiaattorit-televisiosarjassa, jossa hänen taiteilijanimensä oli "Retu". Nykyään hän työskentelee hierojana ja osteopaattina kotikaupungissaan Harjavallassa.


title: Antti Ekman

text: Antti Ekman (s. 8. syyskuuta 1982 Tornio) on suomalainen jääpalloilija. Hän edustaa Ruotsin korkeimmalla sarjatasolla sarjatasolla Elitserienissä pelaavaa Kalix Bandyä.


title: Antti Ekman

text: Ekman on pelannut urallaan kahdeksan Bandyliigakautta ToPV:n riveissä ja kuusi kautta Elitserienissä Bollnäsin, HT-Bandyn, IFK Kungälvin ja Kalix bandyn riveissä. Hän on pelannut kahdeksat MM-kisat vuosina 2007-2014.


title: Antti Ekman

text:
Maajoukkueessa
Seurajoukkueissa


title: Jeroen Dijsselbloem

text: Jeroen René Victor Anton Dijsselbloem (s. 29. maaliskuuta 1966 Eindhoven) on hollantilainen työväenpuolueen () poliitikko. Hän oli pääministeri Mark Rutten toisen hallituksen valtiovarainministeri 2012–2017. Hänet valittiin euroryhmän puheenjohtajaksi Jean-Claude Junckerin jälkeen 21. tammikuuta 2013.


title: Jeroen Dijsselbloem

text: Dijsselbloemin vanhemmat olivat molemmat opettajia ja hänet kasvatettiin katoliseksi. Dijsselbloem kävi katolisen peruskoulun Son eu Breugelissa ja jatkoi koulunkäyntiään katolisessa toisen asteen oppilaitoksessa Eckartcollegessa vuosina 1978–1985. Dijsselbloem opiskeli hollantilaisessa Wageningenin yliopistossa vuosina 1985–1991 ja suoritti maatalousekonomian tutkinnon. Myöhemmin hän opiskeli taloustieteitä Irlannissa University College Corkissa.


title: Jeroen Dijsselbloem

text: Dijsselbloem on avoliitossa ja perheessä on kaksi lasta.


title: Jeroen Dijsselbloem

text: Dijsselbloem aloitti uransa Hollannin työväenpuolueen europarlamenttiavustajana Brysselissä vuonna 1992. Hän työskenteli Haagissa ympäristö- ja maatalousasioiden asiantuntijana vuosina 1993–1996 ja myöhemmin Hollannin maatalousministerin neuvonantajana vuosituhannen vaihteeseen saakka. Dijsselbloem valittiin 2003 työväenpuolueen listoilta Hollannin parlamenttiin. Valtiovarainministerinä hän aloitti marraskuussa 2012. Dijsselbloem oli myös kotikaupunkinsa Wageningenin kunnanvaltuuston jäsenenä vuosina 1994–1997.


title: Jeroen Dijsselbloem

text: Alankomaiden hallitus päätti 1. helmikuuta 2013 ottaa haltuunsa maan suurimpiin kuuluvan pankin SNS Reaalin sen jälkeen, kun pankki ei kyennyt löytämään itselleen ostajaa yksityiseltä sektorilta. SNS Reaal oli pitkään taistellut suurien asuntoluottotappioiden kanssa. Valtiovarainministeri Dijsselbloemin mukaan kansallistaminen oli välttämätöntä finanssijärjestelmän vakauden säilyttämiseksi.


title: Jeroen Dijsselbloem

text: Dijsselbloem valittiin Jean-Claude Junckerin seuraajaksi euroryhmän puheenjohtajaksi euroalueen valtiovarainministerien kokouksessa tammikuussa 2013. Hänet valittiin tehtävään äänin 16–1 Espanjan vastustaessa. Dijsselbloemin mukaan Espanjan valtiovarainministeri Luis de Guindos ei kertonut syytä päätökselleen, mutta lupasi työskennellä Dijsselbloemin kanssa ammattimaisesti.


title: Jeroen Dijsselbloem

text: Uutena puheenjohtajana Dijsselbloem toivoi voivansa keskittyä enemmän pitkäaikaiseen politiikkaan eikä vain eurokriisin hoitoon. Hänen mukaansa euroalueen kriisimaiden budjettikuripolitiikka ja talouskasvu eivät ole keskenään ristiriidassa.


title: Jeroen Dijsselbloem

text: Dijsselbloem antoi maaliskuussa 2013 haastattelun jossa hän totesi, että Kyproksen pankkitukimalli tulee toimimaan jatkossa pankkitukipäätösten pohjana. Kyproselle annettavan pankkituen ehtona oli, että pankki kerää itse osan tarvitsemastaan pääomasta. Tämä johti maassa yli 100 000 euron talletusten leikkaamiseen. Aiemmin euroalueella oltiin vakuuteltu, että Kypros on vain yksittäistapaus. Dijsselbloemin puheet painoivat nopeasti markkinat laskuun. Euron kurssi heikkeni ja Espanjan sekä Italian lainakorot nousivat. Dijsselbloem joutuikin pian perumaan puheensa ja hänkin vakuutti Kyproksen olevan erikoistapaus.


title: Jeroen Dijsselbloem

text: Syyskuussa 2013 Dijsselbloem arvioi euromaiden taloudessa näkyvän edistystä, mutta tyytyväinen kehitykseen ei voi vielä olla. Hän totesi myös Kyproksen edistyneen talouden tervehdyttämisohjelmansa toteutuksessa, mutta piti maan näkymiä yhä epävarmoina.


title: Book of Spells

text: Book of Spells eli Wonderbook: Book of Spells on SCE London Studion yhdessä J. K. Rowlingin kanssa suunnittelema ja kehittämä Harry Potter -aiheinen videopeli. Peli julkaistiin PlayStation 3:lle marraskuussa 2012. "Book of Spells" esiteltiin E3 2012 -messuilla ja se on ensimmäinen julkaisu Wonderbookille. Pelin ikäluokitus on Yhdysvalloissa E10+ (Everyone 10+) ja PAL-maissa 7+, koska se sisältää raakaa huumoria, viittauksen alkoholiin ja fantasiaväkivaltaa.


title: Book of Spells

text: "Book of Spells" sai vaihtelevia vastaanottoja ristiriitaisista positiivisiin. Metacriticin tilastoimien 36 arvostelijan arvosanojen keskiarvo oli 72/100.


title: Book of Spells

text: IGN antoi pelille arvosanaksi 6,0, yllättyen fantastisesta esityksestä ja teknologian suuresta potentiaalin määrästä, mutta pettyi puolestaan epätodellisesta tarinasta, liian toistuvasta pelattavuudesta sekä pienestä uudelleenpelattavuusarvosta. Joystiq antoi pelille 3,5 tähteä viidestä. Eurogamer antoi pelille 5/10 pistettä ja sanoi ”Wonderbookin loitsu kasvaa koko ajan heikommaksi, eikä sitä myötä rakenna fantastista huippua.”


title: Book of Spells

text: Suomalaisilta arvostelijoilta peli sai pääosin positiivisen vastaanoton. Gamereactor antoi pelille 7/10 pistettä kehuen vaikuttavaa ulkonäköä, suomennosta sekä hyvää lapsille sopimista, mutta kritisoi itsensä toistamista sekä liian vähäistä tekemisen määrää peliksi.


title: Shahdon Winchester

text: Shahdon Shane Andre Winchester (s. 8. tammikuuta 1992 Princes Town, Trinidad ja Tobago) on trinidadjatobagolainen jalkapalloilija. Hän on pelipaikaltaan hyökkääjä, joka kykenee pelaamaan laidalla tai keskellä. Winchester on pelannut Trinidad ja Tobagon maajoukkueessa neljä ottelua.


title: Juhana Kasimir

text: Juhana Kasimir, ruots. "Johan Kasimir", saks. "Johann Kasimir" (1589–1652) oli saksalainen pfalzkreivi, Pfalz-Zweibrückenin herttua, joka avioitui pikkuserkkunsa, Ruotsin kuninkaan Kaarle IX:n tyttären Katriinan kanssa. Hän muutti Ruotsiin 1622. Hän oli Ruotsin Pfalz-Zweibrückenin hallitsijasuvun kantaisä, ja hänen vanhin poikansa oli Kaarle X Kustaa.


title: Hannu Saloniemi

text: Hannu Saloniemi (s. 11. lokakuuta 1944 Nummi) on Helsingin yliopiston kotieläinhygienian professori, joka oli luomassa suomalaista tuotantoeläinten terveystarkkailu- ja sairaustilastointijärjestelmää 1980-luvulla ja oli keskeinen eläinten hyvinvoinnin edistäjä 1980–2012.


title: Hannu Saloniemi

text: Hannu Saloniemi valmistui eläinlääketieteen lisensiaatiksi 1970 ja eläinlääketieteen tohtoriksi 1980 Eläinlääketieteellisessä korkeakoulussa Helsingissä ja sai eurooppalaisen erikoiseläinlääkäritutkinnon Dipl. European College of Veterinary Public Health 2005. Hänet nimitettiin professoriksi 1987. Helsingin yliopiston eläinlääketieteellisen tiedekunnan dekaanina Saloniemi toimi 1997–2006. Saloniemi oli 2003 perustetun Helsingin yliopistokollegion ensimmäinen puheenjohtaja, toimi akateemisena asiantuntijana yliopistouudistushankkeessa 2008–2009 ja oli Helsingin yliopiston taloutta pohtineen reformiryhmän jäsen 2011–2012. Saloniemi toimi eläinlääketieteellisen tiedekunnan promoottorina tohtoripromootiossa 2008. Suomalaisen tiedeakatemian jäsen hän on vuodesta 2004 lähtien.


title: Hannu Saloniemi

text: Saloniemi on ollut aktiivinen tutkimustiedon soveltaja ja ansanomaistaja mm. lehmien ja sikojen terveyteen sekä maitohygieniaan liittyen. Hän oli Maitohygienialiitto ry:n puheenjohtaja 1994–2009 ja Walter Ehrström-säätiön puheenjohtaja 2004–2011, 2012–. International Society for Animal Hygiene -järjestön presidenttinä hän toimi 1994–1997.Eläinten hyvinvoinnin kehittäjänä hän on ollut perustamassa Helsingin yliopiston Eläinten hyvinvoinnin tutkimuskeskusta ja maa- ja metsätalousministeriön Eläinten hyvinvointikeskusta. Saloniemi oli useiden maa- ja metsätalousministeriön asettamien eläinten sairauksien ehkäisyä ja eläinten hyvinvointia käsitelleiden työryhmien puheenjohtaja tai jäsen. Hän toimi valtioneuvoston asettaman Tuotantoeläinten hyvinvoinnin neuvottelukunnan puheenjohtajana 2009–2012.


title: Valpolicella

text: Valpolicella on maantieteellinen alue Italiassa, Veneton alueella, Veronan maakunnassa, Veronan kaupungin luoteispuolella. Alue on tunnettu erityisesti viineistään. Seudulla on myös marmorin tuotantoa.


title: Valpolicella

text: Valpolicellan alue muodostuu Fumanen, Maranon ja Negrarin laaksoista. Etelässä alueen rajana on Adigejoki, pohjoisessa Lessinian vuoret. Alue koostuu seitsemästä kunnasta (Pescantina, San Pietro in Cariano, Negrar, Marano, Fumane, Sant’Ambrogio di Valpolicella ja Sant’Anna d’Alfaedo) ja siihen kuuluu myös osia Veronan kaupungista sekä Dolcèn kunnasta.


title: Valpolicella

text: Valpolicellan viinialue on huomattavasti maantieteellistä aluetta laajempi. Valpolicellan maantieteellisen alueen eteläosa on Valpolicella Classico -viinien tuotantoalue. Viinien tuotantoalue ulottuu Veronan itäpuolelle aina Cazzano di Tramignaan asti.


title: Valpolicella

text:
Laatuluokiteltuja Valpolicella-viinityyppejä ovat
Viinit valmistetaan pääosin Corvina-, Corvinone-, Molinara- ja Rondinella-rypäleistä.


title: Luettelo Keski-Maan esineistä

text: Luettelo Keski-Maan esineistä sisältää tietoa J. R. R. Tolkienin fantasiakirjoissa esiintyvistä fiktiivisistä ainutlaatuisista esineistä.


title: Luettelo Keski-Maan esineistä

text: Arkkikivi on suuri jalokivi, joka löytyi Ereborin eli Yksinäisen Vuoren uumenista. Sitä kutsuttiin myös Vuoren Sydämeksi.


title: Luettelo Keski-Maan esineistä

text:
Arkkikiven löysi Durinin heimon kuningas, Thráin I. Hänen poikansa, Thorin I, vei sen mukanaan Harmaavuorille, mutta vuosisatoja myöhemmin lohikäärmeet karkottivat kääpiöt sieltä ja Thráinin perijän, Thrórin, johdolla kääpiöt palasivat Ereboriin ja veivät Arkkikiven takaisin Thráinin Suureen Saliin.
Kuningas Thrór nimesi arkkikiven kuninkaanjalokiveksi.


title: Luettelo Keski-Maan esineistä

text: Kun lohikäärme Smaug hyökkäsi Ereboriin vuonna 2770 Kolmatta Aikaa, Arkkikivi jäi muiden aarteiden mukana sen haltuun.


title: Luettelo Keski-Maan esineistä

text: Vuonna 2941 Kolmatta Aikaa Thrórin pojanpojan, Thorin Tammikilven, johtama kääpiöiden retkikunta tunkeutui Ereboriin ja heidän mukanaan ollut hobitti Bilbo Reppuli löysi Smaugin vuoteena käyttämästä aarrekeosta Arkkikiven, mutta ei kertonut siitä Thorinille. Smaugin saatua surmansa ja Thorinin kieltäytyessä korvaamaan järvikaupunki Esgarothin kärsimät tuhot, Bilbo hiipi yöllä salaa ulos Vuorelta ja antoi Arkkikiven Bard Jousimiehelle ja haltiakuningas Thranduilille. Tämän avulla Bard ja Thranduil yrittivät saada Thorinin luovuttamaan osan aarteestaan kiveä vastaan. Mutta Dáin Rautajalan johtamien kääpiösotureiden saavuttua kääpiöiden tueksi ja Bolgin johtamien örkkijoukkojen hyökkääminen vuorelle keskeyttivät neuvottelut. Seuranneessa Viiden armeijan taistelussa Thorin sai surmansa. Hänet haudattiin vuoren uumeniin ja Bard asetti Arkkikiven hänen rinnalleen.


title: Luettelo Keski-Maan esineistä

text:
Barahirin sormus oli esine, jonka Barahir sai haltiaruhtinas Finrod Felagundilta.
Finrod antoi sormuksen Barahirlle, koska tämä oli pelastanut Finrodin Dagor Bragollachin taistelussa. Sormus oli Barahirille osoitus ikuisesta ystävyydestä Felagundin ja Barahirin Huoneen välillä.


title: Luettelo Keski-Maan esineistä

text: Barahirin saatua surmansa örkit ottivat sormuksen Barahirin irti leikatusta kädestä, mutta hänen poikansa Beren otti sormuksen takaisin ja päätti kostaa isänsä puolesta. Beren antoi isänsä ruumiin levätä, mutta piti itse sormuksen. Myöhemmin Beren käytti sormusta apuna noutaessaan silmarilia.


title: Luettelo Keski-Maan esineistä

text: Sormus periytyi Bereniltä hänen pojalleen Diorille ja sitten tämän tyttärelle Elwingille. Elwingin poika Elros toi sen Númenoriin Toisen Ajan alussa. Sormus oli Númenorin kuninkaiden perintökalleus, kunnes Tar-Elendil antoi sormuksen tyttärelleen Silmariënille, joka ei tuolloisen vallanperimyslain mukaan saanut seurata Tar-Elendilliä valtaistuimelle, vaikka oli esikoinen. Hän antoi sen pojalleen Valandilille, Andúniënin ruhtinaalle. Toisen Ajan lopulla se päätyi Amandille, Elendilin isälle.


title: Luettelo Keski-Maan esineistä

text: Kolmannella Ajalla sormus siirtyi Númenorista maanpakolaisena Keski-Maahan tulleelta Elendililtä Isildurille, Arnorin kuninkaalle, ja sitten Arthedainin kuninkaille. Arthedainin viimeinen kuningas Arvedui antoi sormuksen Forochelin lumi-ihmisille "lossoth"ille, joiden luokse hän oli paennut hävittyään taistelun Angmarin Noitakuninkaalle. Myöhemmin pohjoisen "dúnedain" lunastivat sormuksen lumi-ihmisiltä ja antoivat sen Elrondin, haltioiden osan valinneen Elrosin veljen huomaan Rivendelliin.


title: Luettelo Keski-Maan esineistä

text: Kun Rivendellissä kasvanut "dúnedainin" päämies Aragorn tuli täysi-ikäiseksi, Elrond antoi sormuksen ja Elendilin miekan Narsilin kappaleet hänelle. Vuonna 2980 Kolmatta Aikaa Aragorn antoi sormuksen Arwenille Lórienissa kihlautuessaan tämän kanssa.


title: Luettelo Keski-Maan esineistä

text:
Sormuksen kohtalo sen jälkeen, kun Arwen kuoli Lórienissa vuonna 121 Neljättä Aikaa, on tuntematon. Hän joko vei sormuksen mukanaan hautaan tai luovutti sen pojalleen Eldarionille.
Elessar eli Haltiakivi oli vihreä kivi, joka oli upotettu hopeiseen pantaan. Sen syntyperästä on kaksi tarinaa. Joidenkin mukaan sen takoi Gondolinissa seppä nimeltä Enerdhil, mutta sen todennäköisempi valmistaja on Celebrimbor. Elessar hohti Silmarilien tavoin valoa, ja sen läpi katsottuna maailma näytti tahrattomalta ja nuorelta.


title: Luettelo Keski-Maan esineistä

text: Useiden vaiheiden jälkeen se joutui Númenorin Uskollisten ja lopulta itse Isildurin haltuun. Mutta jalokivi katosi Valtasormuksen mukana, kun Isildur surmattiin. Kiven katsottiin kuuluneen Elendilin suvulle, joten haltiat takoivat uuden, joka oli entistä paljon heikompi. Se annettiin Galadrielille, jonka tulisi aikanaan antaa se ihmiselle, jolla olisi sama nimi.


title: Luettelo Keski-Maan esineistä

text: Kun Sormuksen Saattue kulki Lothlórienin läpi, Galadriel antoi sen Aragornille, Arathronin pojalle ja Isildurin perilliselle, joka sekä Gondorin ja Arnorin kuninkaaksi tultuaan otti Elessarin hallitsijanimekseen.


title: Luettelo Keski-Maan esineistä

text: Galadrielin lasi on kristallinen pullo, jonka Lothlórienin Valtiatar Galadriel antoi Frodo Reppulille Sormuksen Saattueeen lähtiessä. Sen sisältämä vesi hohti Eärendilin Tähdestä, joka oli yksi Silmarileistä, otettua valoa. Pullosta tuleva valo oli siis alun perin Valinorin Kahdesta Puusta.


title: Luettelo Keski-Maan esineistä

text: Cirith Ungolissa Frodo ja Sam käyttivät sen valoa suojautuakseen hämähäkki Lukitarilta. Tuomiovuorella lasissa oleva valo himmeni, koska Sauronin mahdille se oli liikaa.


title: Luettelo Keski-Maan esineistä

text: Frodo vei lasin mukanaan lähtiessään Valinoriin.


title: Luettelo Keski-Maan esineistä

text: Girionin smaragdit ovat viisisataa ruohonvihreää hopeisiin kaulakäätyihin kiinnitettyä jalokiveä, jotka kuuluivat Smaugin tuhoaman Laakson kaupungin viimeisen kuninkaalle, Girionille.


title: Luettelo Keski-Maan esineistä

text: Kaulakäädyt joutui Smaugin haltuun, tämän valloittaessa Ereborin, mutta Viiden armeijan taistelun jälkeen Dáin II lahjoitti ne Girionin perilliselle, Bardille, joka antoi ne Thranduilille kiitokseksi tämän avusta.


title: Luettelo Keski-Maan esineistä

text: Mazarbulin kirja on päiväkirja, jonka kirjoitti Kääpiö Balin ja muutama hänen seuralaisistaan Morian kaivoksissa. Sormuksen saattue löysi sen Mazarbulin kammiosta (Historiakammio). Kirja käsitteli Balinin ja tämän seurueen paluuta örkkien valtaamaan Moriaan ja heidän yritystään asuttaa se jälleen. Kääpiö Gimli sai kirjan haltuunsa Gandalfilta. Kirjan myöhemmät vaiheet ovat tuntemattomat.


title: Luettelo Keski-Maan esineistä

text: Tolkien valmisti Mazarbulin kirjasta englanninkielisen kolmilehtisen näköiskopion, jossa oli palamisjäljet, reiät ja tahrat. Englannin kieli vastasi westronia, mutta oli kirjoitettu "cirth"-riimuilla. Näköiskopio on ollut liitteinä joissain laitoksissa.


title: Kanada talviolympialaisissa 2002

text: Kanada osallistui Salt Lake Cityn talviolympialaisiin 2002 150 urheilijan voimin. Maa saavutti 17 mitalia, joista seitsemän oli kultaista, kolme hopeista ja seitsemän pronssista. Mitalitilastossa Kanada sijoittui neljänneksi.


title: Australia talviolympialaisissa 2002

text: Australia osallistui Salt Lake Cityn talviolympialaisiin 2002 25 urheilijan voimin. Maa saavutti kisoista kaksi kultaista mitalia. Mitalitilastossa Australia sijoittui viidenneksitoista.


title: Suomen joukkue lentopallon Maailmanliigassa 2013

text: Suomen lentopallomaajoukkue pelasi vuoden 2013 maailmanliigassa. Suomen lohkossa pelaavat lisäksi Japani, Portugali, Alankomaat, Etelä-Korea sekä Kanada. Suomi sijoittui lohkossaan neljänneksi uusien paikkansa Maailmanliigassa myös kaudeksi 2014.


text: Kanada selvisi lohkovoittajana kuuden joukkueen lopputurnaukseen, kun taas lohkon kaksi viimeistä Portugali ja Japani joutuvat karsimaan elokuun lopussa paikastaan Maailmanliigassa 2014.


text:
Suomi on vuonna 2013 mukana kahdeksatta vuotta perättäin ja kaikkiaan yhdeksättä kertaa. Maailmanliigaa pelataan aiemmista vuosista poikkeavalla systeemillä, jossa joukkueet kohtaavat toisensa yhden viikonlopun aikana kahteen kertaan. 2007-2011 käytössä olleesta pelitavasta poiketen joukkueet kohtaavat kuitenkin toisensa vain yhden viikonlopun aikana, ei sekä kotona että vieraissa. Lisäksi joukkuemäärä on lohkoissa nyt kuusi ja lohkoja on vain kolme. Joukkueita on mukana 18 aiemman 16 sijaan.Maailmanliiga 2013 on Tuomas Sammelvuon ensimmäinen arvoturnaus maajoukkueen päävalmentajana.
Lauri Kerminen, Niklas Seppänen ja Juho Rajala debytoivat Maailmanliigassa heti kotiotteluissa Portugalia vastaan.


title: Sveitsi talviolympialaisissa 2002

text: Sveitsi osallistui Salt Lake Cityn talviolympialaisiin 2002 110 urheilijan voimin. Maa saavutti 11 mitalia, joista kolme oli kultaista, kaksi hopeista ja kuusi pronssista. Mitalitilastossa Sveitsi sijoittui yhdenneksitoista.


title: Rolf Jacob von Julin

text: Rolf Jacob von Julin eli Jacob von Julin vanhempi (21. elokuuta 1881 Turku – 19. helmikuuta 1942 Helsinki) oli suomalainen yritysjohtaja. Hän sai vuonna 1928 vuorineuvoksen arvonimen. Hän oli koulutukseltaan filosofian maisteri ja varatuomari. Hän oli Kaukaan Tehdas Oy:n toimitusjohtaja vuodesta 1912, ja sen lisäksi muun muassa T. & J. Salvesen Oy:n, Kaltimon Puuhiomo Oy:n ja Gustaf Cederberg Oy:n toimitusjohtaja. Hän oli 1920–1930-luvulla Suomen Puunjalostusteollisuuden Työnantajaliiton keskeisimpiä nimiä. Vuosina 1918–1919 hän oli Kauppa- ja teollisuuskomission jäsen.


title: Rolf Jacob von Julin

text: Hänen isänsä oli Albert von Julin ja poikansa Jacob von Julin nuorempi.


title: Jacob Albert Carl Gustaf von Julin

text: Jacob Albert Carl Gustaf von Julin eli Jacob von Julin nuorempi (23. heinäkuuta 1906 Hanko – 1. kesäkuuta 1986 Pohja) oli suomalainen pääjohtaja ja varatuomari. Hän sai vuorineuvoksen arvonimen 1950. Hän oli Kaukas Oy:n pääjohtaja vuodesta 1942, Suomen Puunjalostusteollisuuden Työnantajaliiton puheenjohtaja vuosina 1956–1965. Hän oli 1947–1983 Oy Fiskars Ab:n hallituksen puheenjohtaja. Lisäksi hän oli vuosina 1962–1973 Finncellin ja 1962–1975 Ekonon hallituksen puheenjohtaja. Taloustieteiden kunniatohtoriksi hänet promovoitiin 1970.


title: Jacob Albert Carl Gustaf von Julin

text: Hänen isänsä oli Jacob von Julin vanhempi ja isoisänsä Johan Albert Edvard von Julin.


Julius Nyereren kansainvälinen lentoasema (, ; IATA: DAR, ICAO: HTDA) on Tansanian Dar es Salaamia palveleva kansainvälinen lentoasema. Sillä on kaksi kiitotietä, jotka ovat 3 000 ja 1 000 metriä pitkät. Terminaalirakennuksia on kaksi.


title: Julius Nyereren kansainvälinen lentoasema

text: Lentoaseman nimi oli "Dar es Salaamin kansainvälinen lentokenttä" kunnes vuonna 2005 otettiin käyttöön nimi "Mwalimu Julius Kambarage Nyereren kansainvälinen lentoasema". Se on nimetty Tansanian itsenäisyysliikkeen johtajan ja maan ensimmäisen presidentin Julius Nyereren mukaan. Nykyiseen muotoon nimi lyhennettiin vuonna 2006. Tällöin lentoasema palveli 1 249 419 matkustajaa.


title: Suursuon sairaala

text: Suursuon sairaala on sairaala Helsingin Maunulassa. Sairaala toimi pitkäaikaissairaalana vuoden 2009 loppuun. Vuoden 2010 aikana toteutetun vanhuspalvelujen rakennemuutoksen yhteydessä Suursuon sairaala liitettiin osaksi kaupunginsairaalaa ja muunnettiin asteittain akuuttikuntoutussairaalaksi.


title: Suursuon sairaala

text: Vuonna 2009 sairaalassa oli 260 potilaspaikkaa, joita vähennettiin 225 paikkaan kahdeksalla osastolla helmikuuhun 2010 mennessä. Sittemmin potilaspaikkojen määrää on laskettu noin 180:een. Vuodeosastoja on yhä kahdeksan. Enemmistö osastoista on suuntautunut erityyppisiksi kuntoutusosastoiksi. Lisäksi sairaalassa on palliatiivinen osasto ja saattohoito-osasto.


title: Suursuon sairaala

text: Suursuon sairaalan vieressä toimii Maunulan terveysasema (Suursuonlaita 3 A).


title: Jumpru

text: Jumpru (ruots. jungfru) on Suomessa ja Ruotsissa ennen metrijärjestelmän käyttöön ottoa ollut pienin astiamitta.


title: Kaakkois-Aasian kisat 2013

text: Kaakkois-Aasian kisat 2013 järjestetään Myanmarissa joulukuussa 2013. Kaakkois-Aasian kisat järjestetään maassa ensimmäistä kertaa 44 vuoteen.


title: Jumpru (merenkulku)

text: Jumpru eli aaveensilmä, jungfru, ilmapylpyrä tarkoittaa laivanrakennuksessa kovasta puusta tehtyä litteänpyöreää plokia, jossa on kolme tai neljä pyöreää reikää. Sitä käytetään aluksen kiinteän takilan pingotuksessa. Myöhemmin sen korvasi vanttiruuvi.


title: Arvi Junkkarinen

text:
Arvi (t. Arvid) Junkkarinen (1716 Leppävirta – 1777) oli suomalainen kirkonrakentaja. Hänen merkittävin työnsä on Kärkölän kirkko (1754, purettu). Lisäksi hän suunnitteli Karttulan ja Korpilahden kirkot sekä rakensi vuosina 1748– 1751 uudelleen vuonna 1742 palaneen Ulrika Eleonoran kirkon eli
Haminan kaksoisristikirkon.


title: Aguerd

text: Aguerd on maalaiskunta () Essaouiran provinssissa Marrakech-Tensift-Al Haouzin hallintoalueella Marokossa. Asukkaita Aguerdissa oli vuoden 2004 väestönlaskennassa 4 917, joista viisi oli ulkomaalaisia. Kotitalouksia oli 990. Vuonna 1994 asukkaita oli 5 009 ja kotitalouksia 874.


title: Aguerd

text: Aguerd rajautuu pohjoisessa Ounaghan maalaiskuntaan, koillisessa Ait Saidin maalaiskuntaan, idässä ja kaakossa Sidi El Jazoulin maalaiskuntaan, etelässä ja lounaassa Sidi Hmad Ou Hamedin maalaiskuntaan, lännessä Sidi Kaoukin maalaiskuntaan ja luoteessa Essaouiran kuntaan.


title: Japani talviolympialaisissa 2002

text: Japani osallistui Salt Lake Cityn talviolympialaisiin 2002 103 urheilijan voimin. Maa saavutti kaksi mitalia, yhden hopeisen ja yhden pronssisen.


title: Etelä-Korea talviolympialaisissa 2002

text: Etelä-Korea osallistui Salt Lake Cityn talviolympialaisiin 2002 48 urheilijan voimin. Maa saavutti neljä mitalia, joista kaksi oli kultaista ja kaksi hopeista. Maan kaikki mitalit tulivat kaukolopikaluistelusta. Mitalitilastossa Etelä-Korea sijoittui neljänneksitoista.


title: Pehr Juslén

text: Pehr Juslén eli Pietari Jusleen (2. marraskuuta 1739 Turku – 5. huhtikuuta 1794 Tukholma) oli suomalainen juristi, Turun hovioikeuden asessori vuodesta 1773, Ruotsin korkeimman oikeuden jäsen 1789 ja revisionisihteeri 1793. Hän oli innokas kirjallisuudenharrastaja, kuului Aurora-seuran perustajiin ja oli serkkunsa H. G. Porthanin kanssa "Åbo Tidningarin" avustaja.


title: Sudanin kansallismuseo

text: Sudanin kansallismuseo on Sudanin Khartumissa sijaitseva 1960-luvun puolessavälissä rakennettu museo. Siellä on maan laajin ja tärkein arkeologinen kokoelma. UNESCO otti vuosina 2004–2006 hankkeekseen turvata museon vaarantuneiden esineiden säilyminen parantamalla turvallisuutta sekä esineiden varastointia ja näytteillepanoa.


title: Sudanin kansallismuseo

text: Sudanin kansallismuseossa on muun muassa faaraoiden aikaisia kivikaiverruksia, Nubian kristillisiä freskoja ja Assuanin padon perustamisen aikaan pelastettuja temppelijäännöksiä.


title: Jääpallon maailmanmestaruuskilpailut 1991

text: Vuoden 1991 jääpallon maailmanmestaruuskilpailut vuonna olivat kautta aikain 17. Jääpallon MM-kilpailut. Kisat pidettiin Suomessa 17.-24. maaliskuuta ja ne olivat viidennet Suomessa järjestetyt jääpallon MM-kilpailut. Isäntäkaupunkeina toimivat Helsinki ja Porvoo. Kisojen avauksen suoritti pääministeri Harri Holkeri.


text: MM-kilpailut pelattiin uudella järjestelmällä, ensimmäistä kertaa joukkueet oli jaettuna tasonsa perusteella kahteen lohkoon. A-lohkossa pelasivat Neuvostoliitto, Ruotsi, Suomi ja Norja. B-lohkossa pelasivat USA, sekä ensimmäistä kertaa MM-kilpailuihin osallistuneet Kanada, Unkari ja Alankomaat. Joukkueet pelasivat lohkoissaan yksinkertaisen sarjan, jossa voitosta sai kaksi ja tasapelistä yhden pisteen. A-lohkon kolme parasta etenivät suoraan välieriin ja 4. sijoittunut karsi pääsystä välieriin B-lohkon voittajan kanssa.


text: Avausottelu Suomi-Ruotsi ja kaikki tärkeimmät ottelut oli tarkoitus pelata Kallion tekojääradalla. Suomen ja Ruotsin välistä ottelua oli pelattu 43 minuuttia tilanteen ollessa 1-1, kun jää pehmeni ja suli niin paljon, että erotuomareiden oli pakko keskeyttää ottelu. Ottelu pelattiin uudelleen samana iltana Oulunkylän tekojääradalla, ja Ruotsi oli selvästi parempi maalein 10-4.


text: Mestaruuden voitti Neuvostoliitto, se voitti loppuottelussa Ruotsin maalein 4-3. Pronssia sai Suomi. Vuoden 1991 MM-kilpailut jäivät Neuvostoliiton viimeisiksi ennen maan hajoamista.


title: Itävalta talviolympialaisissa 2002

text: Itävalta osallistui Salt Lake Cityn talviolympialaisiin 2002 90 urheilijan voimin. Maa saavutti 17 mitalia, joista kolme oli kultaista, neljä hopeista ja kymmenen pronssista. Mitalitilastossa Itävalta sijoittui kymmenenneksi.


title: FIBA Hall of Fame

text: FIBA Hall of Fame on koripallomuseo Alcobendasissa Madridissa. Idea koripallomuseosta syntyi jo 1990-luvun alussa. Vuonna 1996 Juan Antonio Samaranch hankki Alcobendasista suuren näyttelytilan, ja kolme vuotta myöhemmin Pedro Ferrándiz ehdotti koripallomuseon rakentamista alueelle. Vuonna 2001 Kansainvälinen koripalloliitto hyväksyi ehdotuksen, ja museota alettiin rakentaa kesällä vuonna 2004. Museo valmistui vuonna 2007.


title: FIBA Hall of Fame

text: Museon kokoelmiin kuuluu koripallohistorian merkittäviä mitaleita, peliasuja, ottelulippuja sekä muita merkittäviä keräilykohteita. Lisäksi museo omistaa maailman laajimman koripallokirjaston, jossa on 10 000 kirjaa yli 65 maasta. FIBA Hall of Fame valitsee myös kansainvälisesti merkittäviä koripallohenkilöitä kunniagalleriaansa.


title: FIBA Hall of Fame

text: Ensimmäiset henkilövalinnat Hall of Fameen tehtiin vuonna 2007. Seuraavat valinnat suoritettiin vuonna 2009 ja viimeisimmät valinnat tehtiin vuonna 2010.


title: Someron Seiväskarnevaalit

text: Someron Seiväskarnevaalit on Somerolla vuosittain järjestettävä seiväshyppyyn keskittyvä kansainvälinen yleisurheilutapahtuma. Tapahtumaa on järjestetty vuodesta 1979.


title: Someron Seiväskarnevaalit

text: Tunnettuja seiväshyppääjiä Somerolla ovat olleet 1960-luvulla kilpailleet Pentti Nikula ja Kauko Nyström. Someron Seiväskarnevaalien perustamisessa ja kehittämisessä merkittävän työn teki Kauko Nyström (1933–2009), jonka muistokisoina Seiväskarnevaalit nykyään järjestetään.


title: Someron Seiväskarnevaalit

text: Vuosien varrella Seiväskarnevaaleihin on osallistunut hyppääjiä 20 maasta ja ne muodostavat nykyään puolen viikon mittaisen leiri- ja kilpailutapahtuman. Seiväskarnevaaleissa aloitti seiväshyppyuransa muun muassa Somerolla syntynyt Minna Nikkanen ja urheiluseuraa Someron Esa edustaa 2000-luvulla aktiivisista hyppääjistä myös Eemeli Salomäki. Kaiken kaikkiaankin Someron Esan on laskettu oleva menestynein seiväshyppyseura Suomessa.


title: Avara maailma

text: Avara maailma () on Dan Irelandin ohjaama yhdysvaltalainen elämäkerrallinen romanttinen draamaelokuva, joka sai ensi-iltansa vuonna 1996. Elokuvan pääosia esittävät Vincent D’Onofrio ja Renée Zellweger.


title: Avara maailma

text: "Avara maailma" kertoo pulp-kirjailija Robert E. Howardin (D’Onofrio) ja opettaja Novalyne Price Ellisin (Renée Zellweger) suhteesta. Elokuva perustuu itse Novalyne Pricen muistelmiin "One Who Walked Alone" (1986), joiden pohjalta Michael Scott Myers laati käsikirjoituksen.


title: Avara maailma

text:
"Avara maailma" kertoo nuoresta opettajattaresta, joka rakastuu 1930-luvun Texasissa. Novalyne Pricen (Renée Zellweger) elämä muuttuu, kun hän kohtaa komean ja omaperäisen pulp-kirjailija Robert E. Howardin (Vincent D’Onofrio). Pariskunta löytää toisistaan ja mielikuvituksesta lohtua pula-aikana.
"Avara maailma" kuvattiin Texasissa Austinin, Bartlettin ja Bastropin kaupungeissa 1,3 miljoonan dollarin budjetilla.


title: Avara maailma

text: Olivia d’Abon oli tarkoitus näytellä naispääosa, mutta oli raskaana kun kuvaukset alkoivat.


title: Avara maailma

text: "Avara maailma" sai ensi-iltansa kotimaassaan Yhdysvalloissa Sundancen elokuvajuhlilla tammikuussa vuonna 1996. Teatterilevitykseen elokuva pääsi vasta 20. joulukuuta 1996. "Avara maailma" oli osallisena myös Toronton elokuvajuhlilla Kanadassa 8. syyskuuta 1996.


title: Avara maailma

text: Elokuvalla on Rotten Tomatoes -sivustolla 81 prosentin "tuore"-arvosana, joka perustuu 16:teen arvosteluun.


title: Avara maailma

text: "Avara maailma" julkaistiin DVD:lle Yhdysvalloissa 29. heinäkuuta 2003.


title: Johannes Jussoila

text: Johannes Jussoila (noin 1555 Rauma – noin 1604 Tukholma) oli suomalainen katolinen pappi. Hän oli merkittävin vastauskonpuhdistuksen ajan suomalaisista jesuiittaoppilaista, joihin kuului myös kolme hänen veljeään. Hän seurasi vuonna 1578 jesuiittaisä Antonio Possevinoa Roomaan, ja opiskeli siellä Collegium Germanicumissa. Hän palasi 1584 Ruotsiin perintöruhtinas Sigismundin kappalaiseksi. Kun Sigismund 1587 lähti Puolaan, Jussoila meni hänen kanssaan, ja myöhemmin hänestä tuli Liivinmaalle Pärnun kirkkoherra. Hän joutui Pärnussa vuonna 1604 Kaarle-herttuan vangiksi ja kuoli vankeudessa Tukholmassa. Jussoila on aiheena Artturi Leinosen historiallisessa romaanissa "Johannes Jussoila" (1943).


title: Acer Nethercott

text: Acer Gary Nethercott (28. marraskuuta 1977 Newmarket – 27. tammikuuta 2013) oli brittiläinen kilpasoudun perämies. Hän kilpaili vuoden 2008 kesäolympialaisissa Pekingissä ja oli mukana saamassa hopeaa kahdeksikossa. Hänen oppilaitoksensa oli Oxford. Myös hänen serkkunsa Kathryn Evans on olympiaurheilija.


title: Acer Nethercott

text: Nethercott oli mukana voittamassa Cambridge–Oxford-soutukilpailua vuosina 2003 ja 2005 ja saamassa pronssia kahdeksikossa soudun maailmanmestaruuskilpailuissa 2007.


title: Michael Beasley

text: Michael Paul Beasley, Jr. (s. 9. tammikuuta 1989 Washington, DC) on yhdysvaltalainen koripalloilija, pelipaikaltaan iso laitahyökkääjä. Hän edustaa kaudella 2018–2019 NBA-liigassa pelaavaa Los Angeles Lakersia ja on ammattilaisurallaan pelannut myös NBA:ssa Miami Heatissa, Minnesota Timberwolvesissa, Phoenix Sunsissa, Houston Rocketsissa, Milwaukee Bucksissa ja New York Knicksissa sekä Kiinassa Shanghai Sharksissa ja Shandong Golden Starsissa.


title: Michael Beasley

text: Ennen ammattilaisuraansa Beasley pelasi yliopistokoripalloa Kansasin osavaltionyliopiston joukkueessa.


title: Ruotsi kesäolympialaisissa 2012

text: Ruotsi osallistui Lontoon kesäolympialaisiin 2012 134 urheilijan joukkueella. Maa saavutti urheilulajeissa kahdeksan mitalia, joista yksi oli kultainen, neljä hopeista ja kolme pronssista. Maan lipunkantajana toimi avajaisissa esteratsastaja Rolf-Göran Bengtsson ja päättäjäisissä purjehtija Fredrik Lööf.


title: Vasta-aurinko

text: Vasta-aurinko on halomuoto, joka näkyy vasta-aurinkopisteen eli taivaalla aurinkoa vastapäätä samalla korkeudella horisontista olevan kohdan kirkastumana.


title: Vasta-aurinko

text: Vasta-aurinko syntyy auringon korkeudesta ja jääkiteiden muodosta riippuen joko diffuusien vasta-aurinkokaarten risteyskohdan tai Wegenerin vasta-aurinkokaarten ja horisonttirenkaan risteyskohdan kirkastumana. Vasta-auringon muodostavaa itsenäistä valon reittiä ei tunneta, mutta kaikkea ilmiöstä ei välttämättä tiedetä simulaatioidenkaan perusteella. Vasta-auringosta ilman vasta-aurinkokaaria ei kuitenkaan ole vakuuttavia valokuvia.


title: Vasta-aurinko

text: Vasta-auringon voi Suomessa havaita yläpilvissä keskimäärin 0,4 kertaa vuodessa, jääsumuissa noin kerran vuodessa.


title: Pentti Severinpoika Juusten

text: Pentti Severinpoika Juusten eli Bengt Gyllenlood (k. 1609) oli amiraali. Hän osallistui Suomenlahdella ja Laatokalla Pohjoismaiseen 25-vuotiseen sotaan, oli Käkisalmen päällikkö vuodesta 1589, ylivarusmestari 1591 (nimellä Gyllenlood). Hän oli Sigismundin kannattajia ja jäi Kaarle-herttuan vangiksi, kun Turun linna antautui 1597. Hän sai armahduksen 1602 ja sai vuonna 1607 tehtäväkseen Saimaan kanavan kaivattamisen, mutta rakennustyö jäi kesken.


title: Pentti Severinpoika Juusten

text: Hänen setänsä oli Paavali Juusten.


title: Mestis-kausi 2012–2013

text: Kausi 2012–2013 oli jääkiekon Mestiksen 13. kausi. Kaudelle tuli uutena joukkueena Suomi-sarjasta noussut HCK. Runkosarjassa pelattiin 48 ottelua. Sarjan kahdeksan parasta etenivät pudotuspeleihin ja kaksi viimeistä joutuivat karsimaan sarjapaikastaan. Pudotuspelien voittaja eteni liigakarsintaan SM-liigan viimeistä vastaan.


title: Mestis-kausi 2012–2013

text: Mestiksen mestaruuden voitti Mikkelin Jukurit. Liigakarsinnoissa Tampereen Ilves voitti Jukurit voitoin 4–1.


title: Mestis-kausi 2012–2013

text: HCK säilytti sarjapaikkansa.


title: Pentti Nikulan patsas

text: Pentti Nikulan patsas on kuvanveistäjä Sofia Saaren pronssiin veistämä seiväshyppääjä Pentti Nikulan muistomerkki Somerolla. Someron pääkadun Joensuuntien ja Someron urheilukentälle johtavan kadun risteyksessä, Kiiruun puiston kulmassa Someron kaupungintalon luona sijaitseva patsas paljastettiin ennen Someron Seiväskarnevaalien pääkilpailua 17. kesäkuuta 2012. Airuina paljastustilaisuudessa olivat Someron Esan seiväshyppäjät Minna Nikkanen ja Eemeli Salomäki. Patsas on ensimmäinen Suomessa seiväshyppääjälle pystytetty patsas.


title: Matti Jylkkä

text: Matti Jylkkä (1713–1782) oli suomalainen kirkonrakentaja. Hänen rakentamiaan oli muun muassa Toholammin entinen kirkko. Hänen poikansa oli kirkonrakentaja Simon Silvén.


title: TJH87

text: TJH87 (ent. Timo Juuti & Hector 87) on suomalainen elektronista musiikkia tuottavien Timo Juutin sekä Hector 87:n vuonna 2010 muodostama duo. TJH87 yhdistää musiikissaan housea ja diskoa mutta myös elektroniselle musiikille epätyypillisesti rock-musiikkia. TJH87 pyrkii omien sanojensa mukaan tekemään kappaleita, jotka sopivat klubien lisäksi myös kotikuunteluun tai jopa radiosoittoon.


title: TJH87

text: Ennen TJH87 nimeä Timo ja Hector julkaisivat muutamia kappaleita Timo Juuti & Hector 87 nimellä vuonna 2011. Kaksi kyseisistä single-julkaisuista päätyi Hed Kandi -kokoelmille sekä radiosoittoon mm. englantilaiselle BBC Radio 1 kanavalle. Hieman myöhemmin duo julkaisi debyytti EP:n “Woo Chicks & Disco Wobblez” (2012) italialaisella La Valigetta levy-yhtiöllä. EP:n kolmas kappale, “Cheap Bad Moves” soi radiokanavilla mm. englannissa, saksassa sekä suomessa YleX:llä jossa ‘Cheap Bad Moves’ oli soittolistalla 18 viikkoa sekä viikon tehona uuden musiikin iltavuorossa. Lisäksi ‘Cheap Bad Moves’ lisensoitiin aiempien julkaisuiden tapaan uudelle Hed Kandi -kokoelmalle.


title: TJH87

text: Marraskuussa 2012, TJH87 julkaisi viimeisimmän singlensä ‘Break Away Kicks!’, jota englantilainen Crack magazine –lehti kuvaili sanoin “Daft Punk on crack!”. Singlen huomioi myös useat muut julkaisut kuten DJ Mag, Mixmag sekä House.net. Julkaisun jälkeen "Break Away Kicks!" nousi suomen iTunesin dance genren myyntilistan kärkeen, sekä Beatportin Indie Dance / Nu Disco Top 100 listalle. Kappale sai soittoaikaa eri DJ:ltä sekä radiokanavilta ympäri Eurooppaa, USA:ta ja Australiaa mukaan lukien BBC Radio 6, sekä YleX. jossa kappale oli viikon tehona ja nousi soittolistalle.


title: Keihäskuuset

text: Keihäskuuset ("Cunninghamia") on havupuusuku sypressikasvien ("Cupressaceae") heimon alaheimossa "Cunninghamhioideae". Sukuun kuuluu lajien määritelmästä riippuen joko yksi nykyisin elävä laji, jossa on kaksi muunnosta, tai kaksi elävää lajia Lisäksi sukuun on luokiteltu useita esihistoriallisia lajeja. Keihäskuusiin kuuluvina pidettyjä fossiileja tunnetaan jo liitukautisista kerrostumista. Suvun levinneisyys on ollut menneisyydessä huomattavasti nykyistä itäiseen Aasiaan rajoittunutta laajempi. Sen edustajien fossiilisia jäänteitä on löydetty laajalta alueelta pohjoiselta pallonpuoliskolta. Suvun liitukautiset edustajat olivat ulkoisesti pitkälti yhdennäköisiä nykyisten kanssa.


title: Keihäskuuset

text: Keihäskuuset ovat suuria puuvartisia kasveja. Ne ovat yleensä kasvutavaltaan puita, mutta voivat olla myös pensasmaisia. Oksat haarautuvat rungosta usein säteittäin. Talvisilmut ovat munanmuotoisia.


title: Keihäskuuset

text: Lehdet ovat ruodittomia ja muodoltaan suikeita tai tasasoukan suikeita. Lehtien laidat ovat tavallisesti hienosahaisia. Ilmarakoja on lehtien kummallakin pinnalla, mutta yläpinnalla vähemmän kuin alapinnalla. Lehtiasento on kierteinen. Keihäskuuset ovat ainavihantia.


title: Keihäskuuset

text: Keihäskuuset ovat yksikotisia, ja erilliset hede- ja emikukinnot kasvavat samoissa yksilöissä. Kukinnot ovat käpyjä. Ryppäissä kasvavat hedekukinnot eli hedekävyt muodostuvat lukuisista kierteisesti asettuneista suomumaisista hedelehdistä. Emikävyt kasvavat versojen kärjissä 1–3 kävyn ryhmissä. Ne ovat muodoltaan pallomaisia, munanmuotoisia tai lieriömäisen munanmuotoisia. Kävyissä on kierteisesti pieniä emilehtiä eli emisuomuja ja suuria suojuslehtiä, joita on usein nimitetty epätarkasti käpysuomuiksi. Suojuslehdet ovat pysyviä, nahkeapintaisia, litteitä ja muodoltaan leveänpuikeita tai kolmiomaisen puikeita. Pienet emisuomut ovat kiinnikasvaneita suojuslehtiin.


title: Keihäskuuset

text: Siemenet ovat litteitä ja niillä on kaksi kapeaa kylkiin kiinnittynyttä lenninsiipeä. Itäminen on maanpäällistä ja sirkkalehtiä on tavallisesti kaksi.


title: Keihäskuuset

text: Keihäskuusten sukuun kuuluu lajien määritelmästä riippuen yksi tai kaksi nykyisin elävää lajia. Joissakin julkaisuissa, kuten havupuihin erikoistuneen arvostetun kasvitieteilijän Aljos Farjonin kirjoissa "A monograph of Cupressaceae and Sciadopitys" ja "A Handbook of the World's Conifers" sukuun määritellään kuuluvan kaksi nykyisin elävää lajia. Toisissa julkaisuissa, kuten useiden kasvitieteen tutkimuslaitosten yhteistyönä tuottamassa "Flora of Chinassa" kaikkia suvun nykyisin eläviä edustajia pidetään yhden lajin muunnoksina. Sukuun on lisäksi pidetty kuuluvina useita fossiileista kuvattuja esihistoriallisia lajeja.Keihäskuusia pidetään nykyisin elävistä sypressikasveista varhaisimmin eriytyneenä kehityslinjana ja siten kaikkien muiden nykyisten sypressikasvien sisarryhmänä. Keihäskuusiin kuuluvina pidettyjä fossiileja tunnetaan jo varhaisliitukaudelta, ja suku on säilynyt ulkoisilta ominaisuuksiltaan lähes muuttumattomana.


title: Keihäskuuset

text: Fossiileista tunnetaan myös useita lähinnä liitukautisia keihäskuusia suuresti muistuttavia havupuita, jotka on kuvattu lehtien ja käpyjen eroavaisuuksien perusteella omiksi suvuikseen "Cunninghamiostrobus", "Cunninghamites" ja "Elatides". Nämä suvut saattavat olla keihäskuusten lähisukulaisia, mutta puiden tarkkoja sukulaisuussuhteista ei tunneta. Säilyneen fossiiliaineiston puutteellisuuden takia kaikkia löydöksiä ei voida täysin yksiselitteisesti määrittää yhteenkään tiettyyn sukuun.


title: Keihäskuuset

text: Keihäskuusten suvun levinneisyys on ollut esihistoriallisina aikoina huomattavasti nykyistä laajempi. Jäänteitä on löydetty laajalta alueelta pohjoiselta pallonpuoliskolta Pohjois-Amerikasta, Euroopasta ja itäisestä Aasiasta. Kaikki suvun nykyisin elävät edustajat kasvavat luontaisina Itä- ja Kaakkois-Aasiassa.


title: Keihäskuuset

text: Keihäskuuset ovat suurehkoja, nopeakasvuisia puita. Ne kasvavat nykyisin lauhkeissa ja subtrooppisissa vuoristometsissä 200–2 800 metrin korkeudella merenpinnasta. Ne voivat kasvaa metsän hallitsevana puulajina tai harvakseltaan sekametsissä.


title: Keihäskuuset

text: Keihäskuusten vaalea puuaines on pehmeää, helposti työstettävää ja kestävää. Puuainesta käytetään laajalti varsinkin huonekalujen valmistukseen ja puurakentamiseen. Keihäskuusia käytetään Aasiassa laajalti metsänistutuksessa. Lisäksi lähinnä kiinankeihäskuusta viljellään koristekasvina.


title: Feofan Prokopovitš

text:
Feofan Prokopovitš (, etunimi ennen munkiksi vihkimistä "Jelisei" tai "Jeleazar",
Елисей, Елеазар; 27. huhtikuuta 1677, toisten tietojen mukaan 19. kesäkuuta 1681 Kiova – 19. syyskuuta 1736 Pietari oli ukrainalaistaustainen venäläinen kirkonmies, yhteiskunnallinen vaikuttaja ja kirjailija. Hänet tunnetaan Pietari Suuren läheisenä avustajana.